ועדת העבודה, הרווחה והבריאות, כנסת 18, פרוטוקול מספר 607, 2012-01-03 11:00

אורלי לוי אבקסיס: בוקר טוב, אני שמחה לפתוח את ישיבת וועדת העבודה, הרווחה והבריאות של הכנסת, במסגרת יום ההקשבה הלאומי, עזרה ראשונה נפשית – באחריות המדינה.

אורלי לוי אבקסיס: התאריך היום ה- 3 בינואר 2012, ח' בטבת תשע"ב.

אורלי לוי אבקסיס: אנחנו קצת חורגים מהזמן, השעה 11:25.

אורלי לוי אבקסיס: אנחנו מקדישים היום את הוועדה לנושא של ער"ן (עזרה ראשונה נפשית), שמגישה סיוע נפשי ראשוני בכל מה שקשור לבעיות.

אורלי לוי אבקסיס: אנחנו מודעים לכך שבקרב בני הנוער הבעיות האלה נפוצות יותר עד כדי מחשבות לאובדן חיים.

אורלי לוי אבקסיס: יש צורך חשוב מאוד במתן הסיוע הראשוני, לפעמים רק באוזן קשבת כדי למנוע או להפוך את הפונה להיות יותר נכון לשתף אחר, גם לעשות הפסקה בנקודה שבה נדמה שאין שום דבר מעבר לאופק וגם לנסות להכניס אותו לפרופורציות.

אורלי לוי אבקסיס: זה לא משהו שניתן למדוד בכסף, אבל בסופו של דבר בשורה התחתונה גם זה עולה כסף.

אורלי לוי אבקסיס: למרות שאנחנו אומרים שיש מתנדבים שעושים, באמת במלוא תחושת השליחות, גם אותם צריך להכשיר והכשרות עולות כסף, יש גם להחזיק את קווי הטלפון וגם לתפעל את המערך.

אורלי לוי אבקסיס: אנחנו צריכים לסייע ולראות איך אנחנו משמרים ואפילו מרחיבים את המוסד או משהו שדומה לשירות הזה כדי לתת מענה בשעות הקשות ביותר שיש לאנשים במהלך החיים.

אורלי לוי אבקסיס: הבעייתיות לדעתי עולה גם כשישנה נדיבות מסוימת, מצד המדינה ישנה בעיה בלהעביר את הכספים גם אם יש להם כתובת וגם אם יש להם מטרה ייעודית כמו הכשרה וכדומה, זה נתקל אולי בביורוקרטיה, אולי בכשל מסוים אחר.

אורלי לוי אבקסיס: אנחנו נפתח ונשמע את הדברים.

אורלי לוי אבקסיס: נתחיל אולי עם נציגי ער"ן.

אורלי לוי אבקסיס: בבקשה אדוני מנכ"ל ער"ן, מר דוד קורן.

אורלי לוי אבקסיס: אני מבינה שיש לכם גם מצגת.

דוד קורן: בוקר טוב.

דוד קורן: אני אבקש מדוקטור שירי דניאלס להציג, בבקשה.

שירי דניאלס: דוקטור שירי דניאלס, אני המנהלת המקצועית של עמותת ער"ן.

שירי דניאלס: בוקר טוב ותודה שאתם מארחים אותנו ביום החשוב הזה.

שירי דניאלס: אני אסקור בקצרה נתונים על ער"ן ועל מאפייני הפניות אלינו.

שירי דניאלס: ער"ן שמה לה למטרה להיות כתובת למענה למצוקה רגשית של אזרחי מדינת ישראל בשגרה ובחירום.

שירי דניאלס: כאשר אנחנו יודעים ורואים על הקו שהמצוקות הרגשיות הינן בעלות השלכות שליליות מאוד ומרחיקות לכת.

שירי דניאלס: אנחנו יודעים שמצוקה רגשית היא לא רק מצוקה של הפרט היא גם מצוקה של הוריו, ילדיו, חבריו, מעסיקיו ובעצם כל האנשים בסביבתו האנושית הקרובה חשים את ההשלכות של המצוקות האלה.

שירי דניאלס: הדבר הזה מחייב קיום של שירותי תמיכה וסיוע רגשיים זמינים ונגישים וזאת מילת המפתח של ער"ן.

שירי דניאלס: הזמינות – שבעה ימים בשבוע, 24 שעות ביום וכן הנגישות באמצעות הטלפון או האינטרנט מאפשרים לאוכלוסיות שונות ומובחנות לפנות לער"ן ולהתגבר על מחסום הבושה שכל כך מאפיין אותם כאשר מדובר באנשי מקצוע.

שירי דניאלס: מטרות הארגון – קודם כל אנחנו מקלים את ההצפה הרגשית ואת העומס הנפשי של פונים, פועלים להרגיע אותם.

שירי דניאלס: בדומה למד"א (מגן דוד אדום), שנותן עזרה ראשונה בעיתות חירום רפואי, אנחנו עושים את אותו דבר בפן הרגשי.

שירי דניאלס: אנחנו מחזקים ומעצימים את הפונים תוך חיזוק תחושת הערך והביטחון העצמי שלהם, נותנים לפונה להאמין ביכולותיו ובמסוגלותו לפתור את הבעיה.

שירי דניאלס: אנחנו לא פותרים עבורו את הבעיה, אבל אנחנו בהחלט נעזור לו לחשוב אילו ערוצים עומדים לרשותו, אילו משאבים אישיים הוא יכול להיעזר בהם וגם למסור כתובות סיוע ממוסדות-קהילתיות, למי הוא יכול לפנות ובאיזה אופן.

שירי דניאלס: אנחנו נדבר איתו על אסטרטגיות התמודדות ואנחנו נסייע גם לבני המשפחה שלפעמים מתקשרים אלינו ורוצים לדעת איך לתמוך בבני משפחה אחרים שמתמודדים עם קושי.

שירי דניאלס: חלק מהעניין הוא גם לתמוך בחולים קליניים שאובחנו ככאלה שמתמודדים עם בעיות נפשיות, אבל את הפסיכיאטר הם פוגשים אחת לחודשיים-שלושה, בתווך יש זמן רב שבו הם רוצים לדבר עם מישהו.

שירי דניאלס: לעיתים הקול של ער"ן מעבר לקו הוא הקול האנושי היחידי שעומד לרשותם והם עושים את זה.

שירי דניאלס: ער"ן עונה בשנה לכ-150 אלף פניות, זה הקו החם הגדול ביותר במדינת ישראל.

שירי דניאלס: אנחנו פועלים בעשרה סניפים ברחבי הארץ ובנוסף סניף אינטרנט.

שירי דניאלס: יש כ- 1,000 מתנדבים בער"ן.

שירי דניאלס: כל סניף מנוהל על ידי איש מקצוע שנותן את ה-input המקצועי שלו ואמון על ההדרכה והליווי המקצועי של המתנדבים.

שירי דניאלס: גם ההכשרה בער"ן ממושכת והיא דורשת תחזוקה מתמשכת גם לשמר את המתנדבים, לתת להם את הכלים כדי לעמוד לרשות הפונים.

שירי דניאלס: מאפייני הפניות – הפניות לער"ן הן מרובות ובנושאים רבים, החל מבעיות תוך אישיות, אנשים שמתמודדים עם דיכאון, עם חרדה, עם בעיות נפשיות כאלה ואחרות שמאובחנות ומטופלות תרופתית או פסיכו-תרפויטית וגם בעיות בין-אישיות.

שירי דניאלס: בדרך כלל בעיות בתוך המשפחה, יחסים בין הורים לילדים, יחסים בין בני זוג, ילדים שמתקשרים כדי להתייעץ איך להתמודד עם בעיות בתא המשפחתי כמו גירושין אובדן, מחלות, שכול ולחצים סביבתיים שמתעצמים בתקופות של חירום לאומי, בין אם מדובר באירוע חברתי רחב היקף שמשפיע על תושבי המדינה או אירוע חירום לאומי.

שירי דניאלס: כ- 4,000 מהשיחות עוסקות ממש בעניינים של חיים ומוות בהן מועלות בדרך כלל מחשבות אובדניות.

שירי דניאלס: מתוך השיחות הללו אנחנו נותנים מענה מיידי תוך הפעלת נוהל חירום כאשר מדובר בפונים שכרגע הם במהלך של ניסיון אובדני בפועל.

שירי דניאלס: אנחנו מדברים על בערך 500-700 אירועים כאלה מידי שנה.

שירי דניאלס: חייל שיכול להתקשר, שחברה שלו נפרדה ממנו כרגע והוא נמצא עם מחסנית מלאה והוא רוצה לסיים את חייו, אישה שהתקשרה לפני שבוע וסיפרה לתורן ער"ן שהיא בלעה 60 כדורים והיא רוצה לנהל את השיחה האחרונה שלה כרגע.

שירי דניאלס: בכל המקרים המתנדבים שלנו, שהם אנשים מסורים, מיומנים ומאומנים, פועלים יחד עם הצוות המקצועי, יחד עם צוות כוננים כדי לזהות רמה של מסוכנות ובעת הצורך להפעיל נוהל חירום ביחד עם יחידת המשא ומתן של המשטרה לגלות את הקו, כי לפעמים הקווים חסומים - - -

אורלי לוי אבקסיס: מתוך סקרנות, הצלחתם להציל אותם?

שירי דניאלס: כן.

שירי דניאלס: האישה הזאת הובאה באותו יום להערכה פסיכיאטרית –זו הייתה באמת עבודת קודש.

שירי דניאלס: פניות כאלה יש לנו על בסיס קבוע.

שירי דניאלס: הפעילות שלנו למען הקהילה היא ממושכת.

שירי דניאלס: עמותת ער"ן פועלת 40 שנה לטובת הציבור.

שירי דניאלס: יש לנו ניסיון ושיתוף פעולה פורה סביב תכניות לאומיות שונות, בין אם מדובר בקווים ייעודיים שהקמנו כמו הקו לחייל, הקו לזקן, קו בשפה הרוסית, קו בשפה הערבית, ואנחנו יודעים לתת מענה לאוכלוסיות סגורות שממעטות בדרך כלל לפנות לעזרה.

שירי דניאלס: ילדים ונוער פונים הרבה פעמים באמצעות האינטרנט שזה תחום שהולך וגדל אצלנו בערוץ זה.

שירי דניאלס: אנחנו שותפים לקואליציה הישראלית לטראומה.

שירי דניאלס: במסגרת התכנית הלאומית למניעת אובדנות אנחנו מפעילים קווים חמים לנוער עולה וקשישים וגם יש קו יזום לקשישים בדיכאון.

שירי דניאלס: כאשר רופא קופת חולים או כשהעובדות הסוציאליות ברווחה מזהות קשישים כאלה בסיכון, הם מפנים אותם אלינו ואנחנו בתכנית מיוחדת - - -

אורלי לוי אבקסיס: בעצם אתם מקבלים הפניות ממערכת החינוך, גם ממערכת הבריאות?

שירי דניאלס: בהקשר של הפרויקט הספציפי הזה כן, יש בהחלט מקום להרחיב את העבודה המשותפת - - -

אורלי לוי אבקסיס: גם צה"ל מפנה.

שירי דניאלס: יש לנו שיתוף פעולה עם צה"ל, עם בריאות הנפש במסגרת הקו לחייל, כאשר גורמי צה"ל שותפים להכשרה של מתנדבי ער"ן לתת מענה לחיילים.

שירי דניאלס: אנחנו יודעים לתת גם מיפוי של מאפייני פניות חיילים, מה מאפיין את המצוקה ואיך היא באה לידי ביטוי.

שירי דניאלס: אותו דבר אנחנו יכולים לתת לכל קהל אחר.

אורלי לוי אבקסיס: המתנדבים מקבלים את הפניות מהחיילים?

אורלי לוי אבקסיס: יש קו ישיר?

שירי דניאלס: יש קו מיוחד לחייל.

שירי דניאלס: כן.

דוד קורן: כבר עשר שנים.

שירי דניאלס: אנחנו מקיימים גם הכשרות - - -

אורלי לוי אבקסיס: יפה שצה"ל גם פתח את זה.

אורלי לוי אבקסיס: פעם בצבא זה היה מאוד בראש שלהסתיר - - -

דוד קורן: ראש ברה"ן (בריאות הנפש) שאיתו פתחנו את השירות היום הוא מתנדב וחבר ועד מנהל בער"ן, פרופסור חיים קנובלר.

שירי דניאלס: צריך לזכור שגם בצבא וגם במערכת החינוך וגם במערכת הרווחה יש גופים שנותנים טיפול מקצועי, מסור, מיומן ומעולה, אבל היתרון שלנו הוא באנונימיות – לא רואים אותי, לא שומעים אותי ואני יכול לחשוף רבדים שאני לא מעוניין לחשוף בפני גורמים מקצועיים.

שירי דניאלס: היתרון השני שלנו זו היכולת להפנות את האדם בצומת קריטית לסיוע מקצועי, זה בעצם על הזמינות והנגישות.

שירי דניאלס: כשאני במצוקה אני רוצה עזרה כאן ועכשיו ולא שום דבר אחר ואחר כך.

שירי דניאלס: היכולת להרים טלפון בכל שעות היום והלילה או לשלוח מייל או להיכנס לפורום או לצ'ט אישי מנגישים את הסיוע הרגשי לאוכלוסיות הללו.

שירי דניאלס: אנחנו מלווים את כל הפעילות שלנו במחקר, יש לנו את פרופסור יצחק גילת שמנהל את המחקר בער"ן, במחקר שהוא ערך בקרב 84 פסיכיאטרים ופסיכולוגים במדינה אנחנו רואים שאחוז גבוה ביותר גם טוען מקצועית שגם בסוגיות מקצועיות כגון מניעת אובדנות, נכון שגם מתנדבים ייקחו בכך חלק.

שירי דניאלס: אגב, זה חלק מהפסיכולוגיה הקהילתית בעולם, זו תנועה שמתחזקת.

שירי דניאלס: אנחנו רואים שעזרה נפשית יכולה וצריכה להינתן גם על ידי מתנדבים.

שירי דניאלס: אנחנו יודעים לזהות מצוקה, אנחנו יודעים להפחית את העומס ממערכת הרווחה והבריאות בכך שאנחנו מאתרים קושי עוד בטרם שהוא מסלים, יודעים לזהות ברגע שאדם נמצא במקום קריטי שבו הוא חייב לפנות למצוקה, אנחנו יודעים לעבוד איתו, להסיר התנגדויות ולעודד אותו לפנות לסיוע במצוקה.

שירי דניאלס: לאוכלוסיות חלשות אנחנו הרבה פעמים הכתובת הבלעדית, לרבות ילדים ונוער בסיכון, עולים, מיעוטים ואחרים.

שירי דניאלס: אנחנו ממליצים ורואים צורך שהשירותים שלנו לעזרה נפשית בטלפון ובאינטרנט יהיה שירות לציבור ומחויבות של משרדי הממשלה גם בשגרה וגם בחירום.

שירי דניאלס: תודה רבה.

עפו אגבאריה: יש לי שאלה, האם אחרי כל מה שעשיתם באמת יש היענות קצת יותר גדולה?

עפו אגבאריה: אני מתכוון לאוכלוסיות שלא היה נהוג בהן לפנות, להתוודות או להתקשר עם מצוקות כאלה, למשל האוכלוסייה הערבית?

עפו אגבאריה: ראיתי פה שיש רק בנצרת מוקד כזה ובשאר המקומות אין, לא בנגב ולא במשולש.

שירי דניאלס: השירות של ער"ן הוא שירות ארצי, כלומר האוכלוסייה הערבית יכולה להתקשר מכל מקום בארץ והמערכת יודעת לזהות איפה יש תורן פנוי ולהפנות את השיחה, ולא רק לסניף ער"ן בנצרת.

שירי דניאלס: אני כן יכולה לומר שיש יותר ויותר אנשים שפונים, אבל לא מספיק, בשל הצורך שלנו להנגיש את השירות, בהעדר פרסום ושיווק ותמיכה בנושאים, לא כולם נחשפים לשירות, לא כולם יודעים על קיומו של הקו.

עפו אגבאריה: בדיוק.

עפו אגבאריה: מי אחראי על העדר השיווק וההסברה?

אורלי לוי אבקסיס: יש לכם מתנדבים דוברי השפה?

שירי דניאלס: כן.

אורלי לוי אבקסיס: יש דוברים דוברי שפות אחרות?

דוד קורן: כן.

אורלי לוי אבקסיס: אמהרית למשל?

השירי דניאלס: הקו באמהרית היה פעיל בער"ן והוא נסגר בגלל שימוש ירוד והעדר יכולת להנגיש את השירות והעדר תקציב.

אורלי לוי אבקסיס: כי לא הייתה מודעות בקרב האוכלוסייה?

שירי דניאלס: לא.

שירי דניאלס: לא היה תקציב לעורר את המודעות.

אורלי לוי אבקסיס: אתם מדברים על תקציב לעורר את המודעות.

אורלי לוי אבקסיס: בואו נשאל, איך אתם מעוררים את המודעות לשירות הזה?

אורלי לוי אבקסיס: איפה?

אורלי לוי אבקסיס: בבתי ספר?

אורלי לוי אבקסיס: אני עזרתי בעניין הזה, בסוף זה נכנס לבתי הספר?

דוד קורן: עדיין לא.

אורלי לוי אבקסיס: חוזר מנכ"ל יצא.

אורלי לוי אבקסיס: במי זה תלוי עכשיו?

אורלי לוי אבקסיס: בכם?

דוד קורן: בסופו של דבר זה הכול - - -

אורלי לוי אבקסיס: למי שלא יודע, חשבתי, וגם הייתה פנייה אלי מער"ן, שיש חשיבות מאוד גדולה שלפחות בני הנוער יידעו שיש להם עם מי לדבר, שיש קו שיכול להיות אפילו סתם אוזן קשבת ברגעים קשים, שיכול להיות חבל הצלה.

אורלי לוי אבקסיס: הם פנו אליי שלא יכלו להיכנס ולשים את הפרסום ואת ההנגשה לבני הנוער.

אורלי לוי אבקסיס: פנינו לשר החינוך, אני וחברת הכנסת רונית תירוש, שר החינוך ראה לנכון לעשות את ההוראה.

אורלי לוי אבקסיס: כעת אני מבינה שחוזר מנכ"ל כבר יצא.

אורלי לוי אבקסיס: למה זה לא הגיע לבתי הספר?

דוד קורן: חוזר מנכ"ל מגיע לבתי הספר.

אורלי לוי אבקסיס: למה אתם לא הגעתם לבתי הספר?

דוד קורן: רק בגלל בעיה תקציבית.

אורלי לוי אבקסיס: מה זו בעיה תקציבית?

דוד קורן: חברת הכנסת אורלי לוי אבקסיס, הסיבה שאנחנו נמצאים כאן היום ומציגים תמונת מצב שיש כאן שירות שהוא איכותי, מקצועי, פרוס בכל הארץ בכל השפות, אני תכף אתייחס לשפות האחרות, היא שאנחנו לא מסוגלים להמשיך לספק את השירות הזה ברמה הסבירה עם השתתפות כל כך מזערית של הממשלה.

אורלי לוי אבקסיס: מהי השתתפות כל כך מזערית?

דוד קורן: 500 אלף שקל כשאני סופר את הכול על תקציב שמגרד את ה-10 מיליון.

דוד קורן: זה תקצוב - - -

אורלי לוי אבקסיס: להפעיל את השירות עולה לכם 10 מיליון שקל בשנה?

דוד קורן: כן.

רחל אדטו: תפרט ש-500 אלף זה תמיכה של בלבד.

דוד קורן: זה טיפה יותר.

דוד קורן: אני הוספתי לשם את מה שאנחנו מקבלים מהרשויות המקומיות.

דוד קורן: מהרווחה אנחנו מקבלים רק מהקרן לסיוע, בעצם זה לא סיוע, אלא עזרה, "אל תמותו".

רחל אדטו: לפני שנה כשישבנו פה עמדתם לסגור את השירות, הייתה כאן ישיבה דחופה בעניין הזה.

רחל אדטו: אז התחייב סגן השר להעביר לכם כסף, מה קיבלת מההתחייבות הזאת מאז שהוא הבטיח?

דוד קורן: אני לא שמעתי את ההתחייבות.

דוד קורן: אני שמעתי את סגן השר לפני מספר חודשים שאמר שהוא רואה בחיוב רב להעביר לנו סדר גודל של שלושה מיליון שקל ממשרד הבריאות.

דוד קורן: הוא לא מוצא את הדרך איך להעביר.

דוד קורן: בעצם הסיבה שאנחנו פה - - -

אורלי לוי אבקסיס: אין לך מספר תקנה.

אורלי לוי אבקסיס: אין לכם צינור להעברה.

דוד קורן: אין לנו תקנה, סעיף תקציבי, זאת הסיבה שאנחנו פה.

דוד קורן: לכולם ברור שהשירות של ער"ן צריך לקבל את התמיכה או הסיוע הסביר בסדרי הגודל האלה כדי להתקיים, אז נוכל גם לתת את השירות בצורה יותר מכובדת גם לאוכלוסייה הערבית - - -

רחל אדטו: איך נפתרה הבעיה של סעיף תקציבי, משרד האוצר, ?

רחל אדטו: מי פותח לכם את הסעיף התקציבי הזה אצלכם?

דוד קורן: בינתיים אף אחד, אומרים לנו שאנחנו צריכים להתגייס כשרברבים ולפתוח צינורות.

דוד קורן: בינתיים אף אחד לא - - -

אורלי לוי אבקסיס: איך אתם מתקיימים עד עכשיו?

דוד קורן: רק מתמיכות.

אורלי לוי אבקסיס: אבל איך זה עובר?

אורלי לוי אבקסיס: מהו הצינור?

רחל אדטו: כשאתה אומר לפתוח סעיף תקציבי, מי אחראי לפתוח את הסעיף התקציבי הזה?

רחל אדטו: באיזה מסגרת?

רחל אדטו: כשאתה אומר צינורות וכדומה, מי צריך לפתוח סעיף תקציבי?

רחל אדטו: משרד כלשהו?

רחל אדטו: אתה פותח לעצמך.

רחל אדטו: מי?

דוד קורן: אני בוודאי שלא.

דוד קורן: אני מבין שמשרד הבריאות---

אורלי לוי אבקסיס: יש לנו כאן בעיה, והיא בעיה שכדאי אולי לפנות ל בשאלה, איפה הנציג של ?

עפו אגבאריה: אני חושב שאת הדברים האלה אמרנו גם בישיבה הקודמת.

אורלי לוי אבקסיס: אני רוצה לומר לך משהו, חלק מהכספים כן הועברו, אך הייתה בעיה שלא היה סעיף לאן להעביר אותם, לכן לא כל הכסף במלואו הגיע.

דוד קורן: לא הגיעו בכלל.

עפו אגבאריה: נשאר בקופה?

אורלי לוי אבקסיס: לא הגיעו בכלל, זה לא אומר שלא תוקצבו, לכן אנחנו רוצים לבדוק איך הוא הלך ואיך הוא הגיע ואיך אנחנו יכולים להכשיר את זה שבפעם הבאה הוא יגיע.

אורלי לוי אבקסיס: בבקשה , איך אתם מעבירים לשירות שאולי גם עוזר לכם בנושא בריאות הנפש?

אורלי לוי אבקסיס: הרי חלק מהמקרים אתם מפנים גם לער"ן.

אריה באואר: לא מפנים, בעיקר מקבלים פניות מהם.

אורלי לוי אבקסיס: אבל זה בהחלט שירות ראשוני של מיפוי, או חדר מיון קדמי, או איך שלא תקרא לזה.

רחל אדטו: מה תפקידך ב?

אריה באואר: דוקטור אריה באואר, אני מהמחלקה הפסיכיאטרית משפטית בשירותי בריאות הנפש במשרד הבריאות.

אריה באואר: קודם כל הבוקר שמעתי ש כן מעביר סכום מסוים, 300 אלף או משהו כזה.

דוד קורן: 300 אלף, כן, התמיכות - - -

אריה באואר: שנית, דיברתי הבוקר עם ראש השירות והתברר שאנחנו משתפים פעולה עם ער"ן בכל מיני הדרכות, הרצאות ודברים שעושים יחד איתם, על מנת להנחות את המתנדבים וכדומה.

אריה באואר: שלישית, ל יש גם מוקד משלו לעזרה ראשונה, אומנם זה לא ממש מקביל לער"ן - -

אורלי לוי אבקסיס: מהו?

אריה באואר: לנו יש שירות שנקרא שח"ף – שירות חירום פסיכיאטרי.

אורלי לוי אבקסיס: אני חייבת להגיד לך משהו, בחיים שלי לא שמעתי על שח"ף.

אריה באואר: הגיע הזמן.

אורלי לוי אבקסיס: יכול להיות שאתם לא עושים את זה מספיק טוב או שאתם לא מפרסמים מספיק.

אורלי לוי אבקסיס: כוונתי לעניין הנגשת השירות הזה.

אריה באואר: יכול להיות שאנחנו לא עושים את זה מספיק רחב.

אריה באואר: גם כאן עולה השאלה של תקציבים, פה גם השאלה של גישה לכל המקומות.

אריה באואר: פול הפרסום שלנו זה דווקא בתחום הזה של מד"א.

אריה באואר: את שירות חירום פסיכיאטרי אנחנו מפעילים דרך מד"א כי אנחנו חושבים שלאנשים שיש למשל צורך להפנות לאיזה חדר מיון פסיכיאטרי יהיה יותר קל לצלצל - - -

רחל אדטו: מתי נולד השירות?

רחל אדטו: כתגובה לדרישת ער"ן?

אריה באואר: בלי קשר בכלל.

עפו אגבאריה: כמה שנים זה כבר קיים?

אריה באואר: שלוש-ארבע שנים.

אריה באואר: אנחנו עושים את זה כבר שלוש-ארבע שנים.

אריה באואר: כרגע זה פועל בעיקר במחוזות המרכז; תל אביב במרכז וגם בדרום, בצפון אנחנו מחפשים גם להרחיב את זה, אנחנו מחפשים כוח אדם מקצועי שיעשה את זה.

אריה באואר: במוקד הזה של שח"ף יושבים רופאים פסיכיאטרים מומחים, אפילו לא מתמחים אלא מומחים.

אריה באואר: הם מקבלים את השיחות דרך הפנייה של מד"א.

אריה באואר: מד"א אומר לפונה תצלצל למספר זה וזה, הוא מצלצל, הכונן הפסיכיאטרי מקבל את הפנייה - - -

אורלי לוי אבקסיס: כמה זמן הוא מאויש, הקו הזה?

אריה באואר: לפחות ארבע שנים, בערך.

אורלי לוי אבקסיס: כמה שעות ביממה?

אורלי לוי אבקסיס: 24/7?

אריה באואר: הוא פועל בשעות שאין מענה בשירותם הציבוריים - - -

עפו אגבאריה: אבל את לא שמעת, אמרו שזה פועל במרכז ושבפריפריה כמעט ואין עדיין אחרי ארבע-חמש שנים - - -

אריה באואר: יש לנו קושי - - -

עפו אגבאריה: מה הבעיה אם זה קשר טלפוני, מה הבעיה לעשות את זה בכל הארץ?

אורלי לוי אבקסיס: יש לכם שר שחרט על דגלו לצמצם את הפערים בין הפריפריה למרכז.

אורלי לוי אבקסיס: הוא עושה את זה יפה יחסית.

אורלי לוי אבקסיס: יש עוד הרבה ליקויים שהוא קיבל אותם בירושה לא קלה, בכל זאת ישנה דרך שניתן לעשות במקביל ולא בכל פעם בטיפול נקודתי זה או אחר.

אורלי לוי אבקסיס: בינתיים יש לך שירות שנמצא בפריסה ארצית, כמו שאמר עפו אגבאריה, שירות שנותן שירותים 24/7 לכל מקום בארץ.

אורלי לוי אבקסיס: זה נכון או לא?

דוד קורן: כן.

אורלי לוי אבקסיס: אם מתקשר כעת מישהו מהדרום או מהצפון, גם עם הוא מעבר לקו הירוק, הוא יקבל - - -

דוד קורן: כולם.

אורלי לוי אבקסיס: יקבל את התמיכה הטלפונית.

דוד קורן: גם אם הוא בחוץ לארץ.

אורלי לוי אבקסיס: אני שואלת האם ראיתם לנכון כן לתקצב, אבל לא ממקום של תמיכה אלא ממקום של סעיף תקציבי.

אורלי לוי אבקסיס: זה משהו שעלה?

דוד קורן: אני מוכרח לומר את האמת, שמעתי שסגן השר הבטיח להם את זה, הוא בודק איך אפשר לעשות את זה.

דוד קורן: אני לא יכול להוסיף על המידע הזה.

אורלי לוי אבקסיס: יש נציג אחר מ שיכול לענות?

רחל אדטו: למה פתחת שירות מתחרה כאשר יש שירות?

אריה באואר: לא מתחרה.

רחל אדטו: לא מתחרה.

רחל אדטו: מקביל.

רחל אדטו: כאשר יש לך שירות שניתן טוב לידיעת כולם.

רחל אדטו: אין ויכוח לגבי היעילות של ער"ן, על היקפו, פריסתו, הוא שירות שהוא שירות טוב.

רחל אדטו: במקום לקחת ולחזק את ער"ן אתם נותנים שירות שהוא מקביל לער"ן.

אורלי לוי אבקסיס: סליחה, אני חושבת שיש לנו כאן בעיה אחת ואולי כדאי שאני אשים אותה על השולחן.

אורלי לוי אבקסיס: אני מצטערת שאני אומרת את זה כאן, כי אני מנסה להבין פה משהו.

אורלי לוי אבקסיס: בשירות של ער"ן אנחנו מדברים על מתנדבים ולא על אנשי מקצוע.

אורלי לוי אבקסיס: נכון?

דוד קורן: כן.

אורלי לוי אבקסיס: בשירות של אנחנו מדברים על אנשי מקצוע ולכן יש שוני בין השירותים.

אורלי לוי אבקסיס: יש מקום גם לזה וגם לזה.

אורלי לוי אבקסיס: כמובן שנוח לי לדעת שגם חוץ מהאוזן הקשבת שיש מהצד השני, שבמצבים מסוימים יהיה לי גם איש מקצוע שיידע מה לעשות איתי.

אורלי לוי אבקסיס: כשאנחנו מדברים כאן על הנושא אנחנו לא אומרים לבטל את זה או את זה, בינתיים קיים שירות כמו ער"ן שאנחנו יכולים ליהנות מרמת החשיפה שלו, מהנגישות שלו, מהידע שלו לצעירים מבוגרים, זקנים, אמרתם שזה קו ארצי.

אורלי לוי אבקסיס: כלומר, אנשים יודעים מה זה ער"ן יותר ממה שהם יודעים מה זה שח"ף, לכן יש לנצל את זה ואולי אף לדאוג לשיתוף פעולה בין השניים במצבים שבהם צריך גם את אנשי המקצוע.

אורלי לוי אבקסיס: הטענה שלנו היא לא אליך, הטענה שלי כיושבת ראש הוועדה הזאת, היא לא אליך, ואני גם יודעת שאתה לא יכול לפתוח סעיף תקציבי זה או אחר, בטח שאני לא באה לתקוף אותך.

אורלי לוי אבקסיס: מצד אחר אני גם מבינה את הקוטביות שאתה נמצא בה עכשיו כשאתה נמצא בדיון זה.

אורלי לוי אבקסיס: מצד אחד אתה רוצה לשמר - זה המקצוע שלך כריבון - ומצד שני אולי לשמור על האופי המיוחד שלהם השונה מכם.

אורלי לוי אבקסיס: אני לא באה לתקוף למה פתחתם, כי אם ראה לנכון לפתוח את השירות הזה – זה בסדר, אני בעד שיהיה גם את זה וגם את זה.

אורלי לוי אבקסיס: כמו שהבנו אתם לא נותנים שירות לפריפריה כי עדיין לא הגעתם לפריפריה, חבל מאוד.

אורלי לוי אבקסיס: בטח שהייתי רוצה אנשי מקצוע גם בפריפריה, בית שאן, רמת הגולן - - -

עפו אגבאריה: לרוב הפריפריה זה הצפון ופחות הדרום.

אריה באואר: כעת כל המאמצים מופנים לנקודה זו – להרחיב לצפון.

אריה באואר: אנחנו בהחלט מודעים לכך.

אורלי לוי אבקסיס: ראשית אנחנו נאחל לכם בהצלחה, אבל אם אתה לא יכול לתת לנו תשובות נוספות, אנחנו נעבור הלאה.

אורלי לוי אבקסיס: מישהו אחר מ כן יכול לתת תשובות נוספות על איך מועברים כספים כאשר רוצים לתמוך בשירות מסוים?

אורלי לוי אבקסיס: הם עושים חלק מהעבודה ואת זה אי אפשר לקחת מהם.

אורלי לוי אבקסיס: אני אצטט פה ממה שמשתמע מהדברים של סגן השר יעקב ליצמן; "סגן השר ליצמן רואה בחיוב את האפשרות לשלב את מתן העזרה הראשונה נפשית בטלפון כחלק מהשירותים שיינתנו מתקצוב המדינה, וביקש שנציגי העמותה יפגשו עם ועם שאר הגורמים הרלוונטיים במשרד על מנת לבחון כיצד ניתן לקדם את הנושא, בין אם במסגרת הרפורמה בבריאות הנפש ובין אם בדרך אחרת".

אורלי לוי אבקסיס: אי אפשר להגיד שזה לא קיים כי הרפורמה בבריאות הנפש עדיין לא עברה.

אורלי לוי אבקסיס: בדקתם דרכים נוספות?

אורלי לוי אבקסיס: מי מער"ן כעת?

אורלי לוי אבקסיס: יושב ראש ועד המנהל בבקשה.

אלי שרון: ברשותך אני מבקש להעיר כמה הערות.

אלי שרון: ראשית רציתי להדגיש שאנחנו כתובת לכלל אזרחי ישראל ולא לחולי נפש בלבד.

אלי שרון: כלומר, שח"ף מדבר על חולי נפש כנראה - - -

אריה באואר: לא רק.

אריה באואר: כל מי שפונה למד"א.

אורלי לוי אבקסיס: כשעדיין אין אבחון.

אורלי לוי אבקסיס: אתם לא עושים לו אבחון ולא שואלים אם הוא מאובחן או לא.

אורלי לוי אבקסיס: קודם כל יש - - -

אריה באואר: נכון.

אריה באואר: יש שלב נוסף אחרי השיחה הטלפונית שלפעמים הכונן הפסיכיאטרי, הרופא הפסיכיאטרי אפילו מחליט לצאת לבית של אותו פונה, הוא מקבל את הכתובת כדי לבדוק אותו שם.

אורלי לוי אבקסיס: רק שייקח לו שעתיים להגיע לפריפריה.

אריה באואר: לפריפריה צריך לנסוע יותר רחוק ולכן אנחנו מנסים גם שם לסדר שירות כזה.

אלי שרון: אנחנו עונים על 150 אלף שיחות בשנה.

אלי שרון: יש לי הרגשה שאנשים לא מבינים את ההיקף, זה רק 40% מהפניות אלינו.

אלי שרון: אין לנו מספיק אנשים כדי לענות - - -

אורלי לוי אבקסיס: כמה אנשים יש במשמרת?

אלי שרון: במשמרת יש מקסימום 30 מתנדבים- בפועל בדרך כלל משהו בין 15-20 בכל הארץ.

אלי שרון: אנחנו בעשרה סניפים רגילים פלוס סניף האינטרנט ועכשיו אנחנו מנסים להתרחב ולזה אין לנו כסף כדי לענות על 250 אלף ועל 350 אלף שיחות בשנה, שזאת הדרישה בעצם.

אלי שרון: אנחנו צריכים עוד 2,000 מתנדבים.

אלי שרון: אנחנו היום עם 1,000 - - -

אורלי לוי אבקסיס: צריך להכשיר אותם.

אורלי לוי אבקסיס: מי עושה את ההכשרות שלהם?

אלי שרון: את ההכשרה אנחנו עושים.

אלי שרון: יושבת כאן דוקטור שירי דניאלס שהיא אחראית על זה והמנכ"ל דוד קורן.

אלי שרון: אנחנו עושים את ההכשרה - - -

אורלי לוי אבקסיס: מי ממן את ההכשרה?

אלי שרון: אנחנו מממנים את ההכשרה מכספי תרומה בלבד.

אורלי לוי אבקסיס: ממה שאתם מצליחים לגייס, אין לכם שום - - -

עפו אגבאריה: גיוס תרומות מעמותת בארץ או מחו"ל?

דוד קורן: מהארץ ומהעולם.

עפו אגבאריה: לא חל עליהם 'חוק העמותות'?

דוד קורן: עוד מעט.

אורלי לוי אבקסיס: כאן אנחנו לא נכנסים לדברים האלה.

אורלי לוי אבקסיס: אני שואלת את השאלה, כי למשל מול משרד הרווחה יש את איגוד מרכזי הסיוע לנפגעי ונפגעות תקיפה מינית.

אורלי לוי אבקסיס: לעניין זה ישנו תקצוב בסיסי מסוים שגם עליו מלינים וכמובן שהוא בחסר.

אורלי לוי אבקסיס: ישנו איזה רצף ואופן, למשל שאתה יודע שהסכום המינימאלי הזה אמור להיכנס ולכן כל מה שמביאים אלו אקסטרות, אבל יש להם בשביל ניהול ותפקוד מסוים, כלומר ניתן לתכנן את השנה במידה מסוימת את הפעילות לשנה.

אורלי לוי אבקסיס: גם כשיש במשק איזו צניחה או השפעה על תרומות, אפשר לעבור את הימים הקשים עם הראש מעל למים למרות שזה מאוד מאוד קשה.

אורלי לוי אבקסיס: אצלכם, במקרה שלכם, אין שום התחייבות, אין שום דבר מסודר ואין שום תקצוב מינימאלי של המדינה, אם אני מבינה נכון.

דוד קורן: הדבר היחידי שהוא עקבי זה הירידה של התמיכה של המדינה, זה באופן עקבי לאורך שנים.

אורלי לוי אבקסיס: אתם גם לא יכולים להסתמך על משהו.

אורלי לוי אבקסיס: כל שנה בתחילת השנה אתם לא יודעים אם יגיע כסף וכמה יגיע.

דוד קורן: לא יודעים.

דוד קורן: אם תהיה רפורמה בבריאות הנפש זה יהיה עוד יותר גרוע.

אורלי לוי אבקסיס: אני הבנתי שהרפורמה בבריאות הנפש תפתור את הבעיות של ער"ן, כי הם אמורים להיכנס בשלב כזה או אחר.

דוד קורן: להפך.

רחל אדטו: הנוחות לזרוק את הרפורמה של בריאות הנפש בתור הסל של הבעיות הנפשיות של מדינת ישראל היא מאוד בעייתית.

רחל אדטו: עד היום שמתהדר ושמקבל שירות שהוא לעילא ועילא לא טורח במשך שנה וחצי להסדיר סעיף תקציבי - - -

אורלי לוי אבקסיס: לא רק משרד הבריאות.

אורלי לוי אבקסיס: אני חושבת שכולנו - - -

רחל אדטו: בעיקר זה משרד הבריאות.

אורלי לוי אבקסיס: רחל, מה זה משנה.

אורלי לוי אבקסיס: אנחנו מדברים כאן על עשר שנים - - -

רחל אדטו: שנה וחצי מאז שישבנו בחדר הזה כשער"ן הלכה לסגור את שעריה והייתה התחייבות מפורשת לפתור את הבעיה במסגרת.

רחל אדטו: כל הסיפור הוא סעיף תקציבי, אני מצטערת, לא רפורמת בריאות הנפש - - -

אורלי לוי אבקסיס: תודה רבה לך.

רחל אדטו: לא תודה רבה.

אורלי לוי אבקסיס: תודה רבה.

אורלי לוי אבקסיס: לא.

אורלי לוי אבקסיס: לא.

אורלי לוי אבקסיס: אני אומרת תודה רבה, אני מנהלת את הוועדה ואני אומרת לך תודה.

אורלי לוי אבקסיס: את תקשיבי - - -

רחל אדטו: אני אסיים את המשפט שאני רוצה להגיד אותו - - -

אורלי לוי אבקסיס: את תשלימי את המשפט ובזה סיימת.

רחל אדטו: הרפורמה בבריאות הנפש, לא רפורמת בריאות הנפש ולא לזרוק את זה למשרדים אחרים.

רחל אדטו: יש מחויבות של משרד שנהנה משירותים חד-משמעיים ואין שום סיבה לא לפתור את הבעיה במסגרת המשרד, שכל מה שאנחנו מדברים זה פתיחת סעיף תקציבי.

אורלי לוי אבקסיס: הבנתי.

אורלי לוי אבקסיס: תודה רבה לך, חבל שלא עשיתם את זה במשמרת שלכם בקדימה, אנחנו מדברים על שירות שקיים כבר עשר שנים, חייבים להגיד.

אורלי לוי אבקסיס: אני מבינה גם את העניין האישי שיש לך מול סגן השר יעקב ליצמן, בהצלחה, או שלא.

אורלי לוי אבקסיס: אנחנו ממשיכים.

אורלי לוי אבקסיס: אני לא רוצה לחרוג כאן מהסיפור, גם כאשר יש דברים שנוגעים בדברים נוספים אחרים.

אורלי לוי אבקסיס: בבקשה.

אורלי לוי אבקסיס: אני לא רוצה לפגוע בכם, כי אם בסוף זה יהיה כן לעשות או לעשות כך או בצורה כזו או בדרך אחרת, בסוף הכול יעבור לשח"ף, כי אם יגיד ש'זה שירות שאתם נותנים רק לי בצורה כזאת או אחרת, אני אעשה את זה בתוך המסגרת שלי, אני אקבע את הכללים, אני אקבע את האנשים, אני אאייש את המקומות ואני אקח את התקציבים לאן שאני רוצה', אנחנו צריכים לדאוג איך אנחנו משמרים את השירות הזה בצורה הטובה ביותר.

עפו אגבאריה: השאלה האם באמת המשרד באמת מעוניין לעשות את זה?

אורלי לוי אבקסיס: השאלה יותר מזה.

אורלי לוי אבקסיס: האם ל - -

עפו אגבאריה: כמה יכול לעשות?

עפו אגבאריה: כמה אנשים מקצועיים הוא באמת יכול לגייס?

אורלי לוי אבקסיס: תמיד הוא יכול לקלוט אנשים נוספים.

אורלי לוי אבקסיס: השאלה שלי היא האם מעוניין בהמשך שירותו של ער"ן.

אורלי לוי אבקסיס: מישהו מ יכול לענות לי על כך?

אורלי לוי אבקסיס: אני יכולה לומר לך שלי כהורה, כאזרח, כנבחרת ציבור, בוודאי שיש אינטרס שער"ן ישמור על קיומו, שילך ויתרחב ושייתן שירות לכמה שיותר אנשים.

אריה באואר: סגן השר הרב יעקב ליצמן אמר שהוא כל כך תומך בזה והוא מוכן אפילו לבדוק את האפשרות להעביר את הכסף להמשך התפעול, אז בוודאי שהוא מעוניין שער"ן - - -

עפו אגבאריה: הרב יעקב ליצמן או המנגנון של לא מעוניינים, זה מה שאנחנו רוצים לשמוע.

עפו אגבאריה: האם - - -

אריה באואר: אני אומר שעל אחת כמה וכמה אם הרב יעקב ליצמן מעוניין, אז בוודאי שהמנגנון יהיה מעוניין.

עפו אגבאריה: אבל את זה לא שמענו מכם.

אריה באואר: אבל זה עניין תקציבי, כמו ששמעת.

עפו אגבאריה: עניין תקציבי.

עפו אגבאריה: נשמע מה אתם יכולים לענות לסיבה.

חנה שטרום כהן: אני פסיכולוגית קלינית בתחנה בריאות הנפש של משרד הבריאות.

חנה שטרום כהן: אני מאוד שמחה לציין שער"ן קמה ביוזמה משותפת של התחנה שלי באותה דירה מפורסמת ושעובדי התחנה היו העובדים שהתנדבו אחר שעות העבודה לתת את השירות הזה.

חנה שטרום כהן: אנחנו מאוד גאים על המקום אליו ער"ן הגיעה.

חנה שטרום כהן: אנחנו מייחסים חשיבות מאוד גדולה לער"ן.

חנה שטרום כהן: הם נותנים מענה מאוד חשוב - - -

אורלי לוי אבקסיס: כשאת אומרת 'אנחנו' זאת אומרת שאת מדברת בשם משרד הבריאות.

חנה שטרום כהן: אני לא מייצגת את , אני מייצגת את אנשי המקצוע, עובדי התחנות לבריאות הנפש.

חנה שטרום כהן: אנחנו מאוד נהנים מהשירות שלהם.

חנה שטרום כהן: אנחנו חושבים שהוא מאוד חשוב.

חנה שטרום כהן: הם מפנים אלינו אנשים בעת הצורך ואנחנו רואים בו שירות מאוד חשוב.

חנה שטרום כהן: אני רוצה לציין שגם התחנות לבריאות הנפש נותנות עזרה ראשונה נפשית בשעות הפתיחה, באותה מידה שפונים לתחנות ער"ן אנחנו מקבלים פניות מהציבור בכל מצבי מצוקה.

אורלי לוי אבקסיס: ער"ן משתפים איתכם פעולה, במקרה שיש משהו הם מפנים אליכם?

חנה שטרום כהן: כן.

חנה שטרום כהן: יש שיתוף פעולה.

חנה שטרום כהן: לרוב המטופלים שלנו יש מענה אצלנו.

חנה שטרום כהן: יש פניות חדשות אלינו לעזרה ראשונה, אבל יש גם דברים אחרים.

חנה שטרום כהן: ער"ן הוא גוף ידוע וער"ן מפנים אלינו לא פעם וזה מאוד חשוב.

חנה שטרום כהן: צריך לקחת גם בחשבון, כאשר מדברים על שירותים, יש כמובן לציין את קיומן של תחנות לבריאות הנפש.

חנה שטרום כהן: התכנית של הרפורמה לא תפתור, לא את הבעיה של ער"ן ולא את השירות לציבור גם לא שח"ף, מפני שהאפשרות לכל אדם במדינה, אפילו עובדים זרים שהם לא אזרחים, כל אדם במצוקה שיכול לפנות לער"ן הוא יכול לפנות גם לתחנות בריאות הנפש ללא קשר לאבחנה - רוב הפניות אינן עם אבחנה אלא על מצוקות נפשיות.

חנה שטרום כהן: אם תעבור הרפורמה אז כל השירות הזה לא יהיה קיים ובוודאי היא לא תפתור את הבעיה של ער"ן ולא שלנו.

חנה שטרום כהן: יש כאן סכנה למתן שירות עזרה ראשונה נפשית לאזרחי המדינה, אם בגלל הרפורמה ואם בגלל אי תמיכה בער"ן.

אורלי לוי אבקסיס: תודה רבה.

אורלי לוי אבקסיס: אני רוצה לפנות למשרד החינוך.

אורלי לוי אבקסיס: אנחנו מדברים על כך שזו עזרה ואולי הקלה בשיתוף פעולה מול משרד הבריאות.

אורלי לוי אבקסיס: למשרד החינוך זה לא פחות כדאי כי בימים שבהם אין יועצת בבתי הספר, בחצי מבתי הספר בעצם לא מאוישת משרת יועצת חינוכית - - -

עפו אגבאריה: אין יועצת, אין אחות.

אורלי לוי אבקסיס: ואין אחות בית ספר ולילד אין כתובת מדויקת, גם כשהוא עם מועקות מאוד גדולות וגם כשיש לו רצון לדבר עם מישהו שיקשיב לו או שיפנה אותו לאן שהוא – אתם לא כתובת.

אורלי לוי אבקסיס: אתם לא מספקים את זה ובטח לא כאשר ילד נמצא במצוקה שמשפיעה אחר כך על לימודיו וכדומה, הוא לא רואה במורה אוזן קשבת, הוא גם לא מוצא אוזן קשבת אחרת ובטח לא במנהל שכשהילד מתדרדר הוא מרים מיד טלפון להורים.

אורלי לוי אבקסיס: אתם צריכים לרצות את השירות הזה, שירות שממלא תפקיד שאם אתם הייתם צריכים לספק אותו בעצמכם הייתם צריכים לשלם עליו כסף, אני מיד אגיע לשורש העניין.

אורלי לוי אבקסיס: מה קורה וכמה?

אורלי לוי אבקסיס: מבחינת המצגת, כמה בני נוער משתמשים בקו של ער"ן?

שירי דניאלס: יש לנו 15 אלף פניות של שבני נוער בשנה.

אורלי לוי אבקסיס: 15 אלף פניות של בני נוער בשנה.

אלי שרון: תכפילי ב-2.5, כי אנחנו עונים רק ל- 40%.

אורלי לוי אבקסיס: זה המון.

אורלי לוי אבקסיס: המון.

נעה טייך פייר: סליחה.

נעה טייך פייר: אם אפשר להגיד משפט אחד.

אורלי לוי אבקסיס: לא.

אורלי לוי אבקסיס: אתם מספקים שירות שמגבש תחת הגג שלו שירות ל, שירות למשרד החינוך, שירות למשרד לקליטת עלייה והרבה פעמים גם משמש זרוע של המשרד לביטחון פנים.

אורלי לוי אבקסיס: יכול להיות שכשתקציבים צריכים לצאת מתחת קורת גג אחת זה בעייתי, אבל שיתוף פעולה בין כמה גורמים או כמה משרדים שנהנים מהשירות הזה, שבחלקם אף מפנים את הילדים לשירות הזה, את הילדים, את המבוגרים, את הקשישים, אני מאמינה שגם המשרד לאזרחים ותיקים מפנה ונעזר בשירותם שלכם.

אורלי לוי אבקסיס: ישנו אינטרס ציבורי רחב מאוד שהשירות הזה ימשיך לעבוד.

אורלי לוי אבקסיס: אם אנחנו מדברים על כך שבגלל סיבות תקציביות חלק מהפניות אפילו לא נענות, ושלא נדבר על אותו אחד שצריך להרים את הטלפון ומקבל קו תפוס, כמה זה מייאש ובמיוחד ברגעים קשים, אנחנו לעולם לא נדע אם יכולנו להציל או להציל, או אם אותו אחד שהתקשר או שלא התקשר, "המציל נפש אחד כאילו הציל עולם מלא".

אורלי לוי אבקסיס: אגב, חבר הכנסת עפו אגבראריה לא אומרים נפש אחת מישראל, "ישראל" נוסף בגרסה מאוחרת יותר, אומרים "כל המציל נפש אחת".

עפו אגבאריה: נכון.

אורלי לוי אבקסיס: אז אני אומרת שהאינטרס שלנו צריך להיות אינטרס משותף.

אורלי לוי אבקסיס: אולי אם נחלק את האחריות ואולי את ההשתתפות העצמית של כל משרד הנטל המפחיד על משרד אחד ירד, אבל האינטרס שלנו יצליח.

נעה טייך פייר: אני מנהלת את היחידה להתמודדות במצבי לחץ ומשבר בשפ"י (שירות פסיכולוגי ייעוצי) במשרד החינוך.

נעה טייך פייר: אנחנו מכירים ומוקירים את עבודתה של ער"ן, אנחנו עובדים בשיתוף פעולה איתם.

נעה טייך פייר: אני ממשיכה את דברייך בעניין "המציל נפש אחת" וכל תלמיד או תלמידה שפונים לער"ן ומקבלים מענה מקצועי זה בעינינו ולשמחת כולנו עזרה רבה ואנחנו מברכים על כך.

נעה טייך פייר: משרד החינוך לא תקצב עד היום את הפעילות של העמותות.

נעה טייך פייר: עמותת ער"ן אינה העמותה היחידה שפועלת בשיתוף פעולה עם משרד החינוך.

נעה טייך פייר: בספטמבר האחרון לבקשתך ולבקשתה של חברת הכנסת רונית תירוש יצא חוזר - - -

אורלי לוי אבקסיס: אנחנו מעריכים את זה מאוד.

נעה טייך פייר: יצא חוזר מנכ"ל שממפה את כל מצבי המצוקה של תלמידים והפניות לעמותות היכולות לתת מענה.

נעה טייך פייר: יועצות שנותנות את המענה, פועלות על פי חוזר מנכ"ל - - -

אורלי לוי אבקסיס: את מתכוונת בבתי ספר שיש בהם יועצות.

נעה טייך פייר: לא רק יועצות, גם מנהלים מחויבים לחוזרי מנכ"ל - - -

אורלי לוי אבקסיס: את מתכוונת ליועצות שנותנות את השירות ולכן אמרתי שבבתי הספר שיש בהם יועצות.

נעה טייך פייר: נכון.

נעה טייך פייר: בבתי ספר שיש יועצות, היועצת נותנת מענה, אבל הרבה פעמים גם סביב קשר של תלמיד גם המוקדן בער"ן המיומן והאחראי, שאנחנו סומכים עליהם מאוד, מפנים אותם ליועצת בית הספר או לדמות בבית הספר.

עפו אגבאריה: בכמה בתי ספר יש יועצות?

נעה טייך פייר: זה איזה קשר של ערוץ שאנחנו מאוד מעריכים וחושבים שהוא נכון.

נעה טייך פייר: אני כן רוצה להתייחס לכך שבוועדת החינוך היום נתבקשנו לדון ולחזור למנכ"לית ולשר לשקול את העזרה שלנו.

אורלי לוי אבקסיס: נהדר.

אורלי לוי אבקסיס: תודה רבה.

אורלי לוי אבקסיס: תגידי גם לשר תודה רבה על העניין שהוא עכשיו יצא עם חוזר המנכ"ל הזה.

עפו אגבאריה: יש הסברה?

אורלי לוי אבקסיס: היא אמרה שכן, בשפ"י.

עפו אגבאריה: בכל בתי הספר או רק בבתי ספר שיש יועצות?

אורלי לוי אבקסיס: קודם היא אמרה שהוא מגיע גם למנהלים.

נעה טייך פייר: חוזר מנכ"ל מחייב את כל בתי הספר במדינה.

אורלי לוי אבקסיס: רק שהילד לפעמים כאשר הוא רואה את הגורם שמלמד אותו, שמנהל את בית הספר, יש לו רתיעה והוא לא יפתח לפניו דברים.

אורלי לוי אבקסיס: זה דבר קשה יותר לעשות מאשר מול יועצת חינוכית או אחות בית הספר – מה שכבר הפך להיות זן נכחד בעולמנו.

אורלי לוי אבקסיס: מהמשרד לקליטת עלייה.

אורלי לוי אבקסיס: בבקשה.

שרה כהן: אני מנהלת שירות הרווחה.

שרה כהן: אנחנו מעריכים ומוקירים את העבודה של ער"ן.

שרה כהן: לדעתי הסיוע שהם מעניקים לאוכלוסיות של עולים, כשהמאסה הקריטית מבין האוכלוסיות שמקבלות את הסיוע באמצעותם הם דוברי רוסית, באמצעות הפעלת מענים בשפה הרוסית.

שרה כהן: ..

שרה כהן: בשנתיים האחרונות הייתה מעורבות מאוד אינטנסיבית של ער"ן במסגרת התכנית הלאומית לצמצום אובדנות, שגם המשרד לקליטת העלייה נטל בה חלק.

שרה כהן: במסגרת פיילוט שהתקיים בשני יישובים אותרו גם אוכלוסיות של זקנים עולים אובדניים ונעשה - - -

אורלי לוי אבקסיס: דרך ער"ן?

שרה כהן: במסגרת התכנית עצמה.

שרה כהן: הערך המוסף של ער"ן הוא שבעקבות קבלת ויתור סודיות מטעם הזקנים ארגון ער"ן היה יכול להתקשר אליהם בשפה הרוסית והוא ניהל איתם 10 עד 15 מפגשים טלפונים, לסייע ולתמוך בהם סביב הבעיה האובדנית שהם העלו.

שרה כהן: בכל מה שקשור לשפה האמהרית שהעלית בהתחלה, במסגרת התכנית הלאומית לא היו - - -

עפו אגבאריה: אני העליתי את שאלת השפה האמהרית למרות שאני לא קשור.

שרה כהן: במסגרת התכנית הלאומית לא היו פניות של האוכלוסייה המבוגרת יותר מהטעם שהם לא מרגישים נוח לפנות לקו מידע שהוא קו מידע אנונימי.

שרה כהן: אנחנו רואים את זה גם בקווים אחרים שהם רלוונטיים לגבי אוכלוסיה דוברת אמהרית.

שרה כהן: האוכלוסייה הצעירה מעדיפה לפנות בשפה העברית.

עפו אגבאריה: גם אחוז המקרים של מצוקה נפשית והתאבדות היא גבוהה בקרב אוכלוסייה זו.

שרה כהן: נכון.

שרה כהן: ער"ן היה חלק בתוך ההתמודדות - - -

עפו אגבאריה: לכן חבל שאין את הקו בשפה האמהרית, זו אוכלוסייה די גדולה.

שרה כהן: מאחר והם לא פונים, כלומר האוכלוסייה המבוגרת לא פונה - - -

עפו אגבאריה: שוב, אין להם גם את המודעות לכך.

שרה כהן: עיקר האובדנות היא בקרב האוכלוסייה הצעירה השולטת בשפה העברית.

שרה כהן: המענה הניתן בשפה העברית, לפחות ממה שהיה נראה, הוא המענה שהוא המתאים יותר.

עפו אגבאריה: מעניין.

עפו אגבאריה: למה ברוסית כן?

עפו אגבאריה: הרי הרוב כבר נולד כאן ושולט בשפה העברית אולי יותר מדוברי האמהרית ולהם עדיין קיים מענה ברוסית ואין מענה באמהרית.

שרה כהן: קודם כל, כיוון שהאוכלוסייה מבחינת הגודל - - -

עפו אגבאריה: היא הרבה יותר גדולה.

שרה כהן: האוכלוסייה של יוצאי חבר העמים היא למעלה ממיליון נפש שהגיעו במהלך שני העשורים האחרונים, שנית, יש קצת שוני בפרופיל של האוכלוסייה לפחות מבחינת הנתונים הידועים לגבי האוכלוסייה יוצאת חבר העמים, הבעיה מתנקזת יותר בקרב האוכלוסייה הבוגרת יותר ופחות בקרב הצעירה.

שרה כהן: בני הנוער עצמם יכולים להשתמש גם בשפה הרוסית וגם בשפה העברית.

עפו אגבאריה: אם איני טועה רוב המקרים הקשים ביותר של התאבדות או רצח בתוך המשפחה או רצח במשפחה והתאבדות, מדובר באוכלוסייה די בוגרת בקרב יוצאי אתיופיה ולא צעירים.

שרה כהן: זה לוקח את זה כרגע למקום שהוא קצת אחר.

שרה כהן: בנושא של האלימות במשפחה אנחנו רואים מצבים שחלק ממקרי האובדנות שהיו בקרב האוכלוסייה יוצאת אתיופיה היו בעקבות מצב של מקרה רצח בנות הזוג ואחר כך הם ביצעו אקט אובדני.

שרה כהן: אלה לא רק המאפיינים היחידים של האוכלוסייה הנזקקת לסיוע דוגמת ער"ן, יש טווח מאוד גדול של צרכים שהאוכלוסייה ונזקקת.

שרה כהן: כאן חידדתי את הזווית של התכנית הלאומית לאובדנות שהתייחסה להיבטים המאוד ספציפיים של אוכלוסיית יוצאי חבר המדינות וגם בקרב יוצאי אתיופיה והמאפיינים של בעיית האובדנות בתוכן.

שרה כהן: אני רוצה להגיד עוד משפט אחד על המקום של המשרד לקליטת עלייה בנושא התקציבי.

שרה כהן: עד לשנת 2004 העמותה הגישה בקשות לתמיכה למשרד לקליטת העלייה, זה הערוץ היחיד שהמשרד לקליטת העלייה יכול לסייע תקציבית לעמותות ולארגונים בפעולות שהם מקיימים.

שרה כהן: משנת 2004.

שרה כהן: למיטב ידיעתי, הארגון לא הגיש בקשות - - -

אורלי לוי אבקסיס: למה לא הגשתם?

אורלי לוי אבקסיס: יש לכם מספיק כסף?

שרה כהן: ער"ן לא הגיש בקשות למשרד לקליטת העלייה.

אורלי לוי אבקסיס: כשהם הגישו הם קיבלו?

שרה כהן: הם קיבלו, כן.

שרה כהן: המשרד לקליטת עלייה משנה כרגע ומעדכן את מבחני התמיכה שלו.

שרה כהן: מבין מבחני התמיכה יש את הנושא של עבודה עם מתנדבים, החזר הוצאות נסיעה למתנדבים.

שרה כהן: אני חושבת שזה בהחלט המקום שגם ער"ן יכולה לפנות ולהגיש.

שרה כהן: המבחנים עדיין לא פורסמו, הם אמורים להתפרסם בתקופה הקרובה.

שרה כהן: זאת הזדמנות לער"ן לבחון את מידת ההלימה שלה במבחני התמיכה החדשים.

אורלי לוי אבקסיס: למה לא הגשת משנת 2004?

אורלי לוי אבקסיס: קודם כן קיבלתם.

דוד קורן: ראשית אני לא יכול לענות על זה, לא הייתי בער"ן בתקופה הזאת.

דוד קורן: אני רוצה - - -

אורלי לוי אבקסיס: סליחה, אני אתן לך לסכם בכמה מילים.

אורלי לוי אבקסיס: אני אסיים עם המשרדים ואז אפנה אליך.

אורלי לוי אבקסיס: זו בהחלט כתובת נוספת לגיוס כספים נוספים ומבלי קשר לבקשה שהגשתם כאן.

אורלי לוי אבקסיס: הבעיה ש כן הקדיש חלק מהכסף, אך לא כולו הגיע.

אורלי לוי אבקסיס: אני חייבת להגיד, נתן, נותן - - -

עפו אגבאריה: להגדיל.

אורלי לוי אבקסיס: אנחנו נגיע גם לזה.

אורלי לוי אבקסיס: בבקשה, משרד הרווחה והשירותים החברתיים.

זיוית פוסלסקי עודי: אני מנהלת את מוקד 118 של הרווחה.

זיוית פוסלסקי עודי: יש הרבה מקרים.

זיוית פוסלסקי עודי: בנוגע לקו האמהרי - אצלנו יושבים גם דובר אמהרית, דובר רוסית, דוברי אנגלית וערבית נמצאים אצלנו.

זיוית פוסלסקי עודי: אני חייבת לציין שבהיבט של דוברי אמהרית - - -

אורלי לוי אבקסיס: לכם יש שירות דומה במשרד הרווחה?

זיוית פוסלסקי עודי: יש לנו מוקד חירום ומידע של משרד הרווחה, מוקד 118, זה שמו.

אורלי לוי אבקסיס: הוא למצבי משבר נפשיים?

זיוית פוסלסקי עודי: זה גם מוקד, גם וגם וגם.

זיוית פוסלסקי עודי: אנחנו לא מטפלים - - -

אורלי לוי אבקסיס: גם וגם וגם של מה?

אורלי לוי אבקסיס: למשל בנאדם רוצה לדעת 'לא נכנס לי כסף של המוסד לביטוח לאומי, משרד הרווחה, אתם יכולים לתת לי תשובה?'.

אורלי לוי אבקסיס: או 'אני עכשיו במשבר נפשי כל כך קשה אני חייב...'.

אורלי לוי אבקסיס: כולם מתקשרים לאותו מוקד?

זיוית פוסלסקי עודי: מי שיודע, כן.

אורלי לוי אבקסיס: מי שיודע.

אורלי לוי אבקסיס: אני רוצה להגיד לך שלא ידעתי.

אורלי לוי אבקסיס: הניסיון שלי להשיג את משרד הרווחה בעזרת העוזרים כדי לברר לגבי תלונות ציבור, אתם לא עונים.

אורלי לוי אבקסיס: הבנאדם יכול למות מזמן, חלילה וחס, וזה לא נושא לצחוק, אף אחד לא ידע מזה.

אורלי לוי אבקסיס: זה לא מענה!

זיוית פוסלסקי עודי: זאת שאלה שצריך להפנות לשר.

אורלי לוי אבקסיס: מה גם שאתם אומרים, כשרוצים לברר זכויות או מי שיש לו מצוקה נפשית מאוד קשה, מתקשר לאותו מספר, מי יענה לו?

אורלי לוי אבקסיס: מי יענה לו? – מי שיושב על המחשב בודק לו את הזכויות הסוציאליות שלו?

אורלי לוי אבקסיס: או איזה מתנדב שעבר הכשרה שיכול לתת את הסיוע הראשוני, יכול להפנות אותו לגורם מקצועי, אולי להפנות אותו לשח"ף?

אורלי לוי אבקסיס: אני לא יודעת.

אורלי לוי אבקסיס: 118 נותן מענה לכל קשת הפונים.

אורלי לוי אבקסיס: אתם צריכים שם אנשים גאונים שעונים לטלפונים ושיידעו לעשות את ההפרדה בפניות.

זיוית פוסלסקי עודי: קודם כל המוקד עובד 24 שעות 7 ימים בשבוע משעה 08:00 עד 20:00.

זיוית פוסלסקי עודי: הוא מאויש בעובדים סוציאליים פיסית, בעובד סוציאלי אחד או שניים לפחות.

אורלי לוי אבקסיס: בכל הארץ שני עובדים סוציאליים?

זיוית פוסלסקי עודי: כן.

זיוית פוסלסקי עודי: זה מוקד ארצי.

אורלי לוי אבקסיס: מוקד ארצי.

אורלי לוי אבקסיס: אני באה בטענות למכבי כשאני מתקשרת, כשאין לי שירות רפואי למשל ולוקח להם זמן לענות, להם יש מוקדים גם של אחיות וגם של רופאים – ולא מספיק.

אורלי לוי אבקסיס: פה בפריסה ארצית שניים?

זיוית פוסלסקי עודי: לא.

זיוית פוסלסקי עודי: יש נציגי שירות שעונים שהם לא עובדים סוציאליים.

זיוית פוסלסקי עודי: המוקד מאויש בלפחות בעשרים-שלושים עובדים שעונים לטלפון והם נותני שירות שאינם עובדים סוציאליים.

זיוית פוסלסקי עודי: אם יש צורך, אם זה מקרה חירום מעבירים לעובד סוציאלי.

אורלי לוי אבקסיס: באמצע הלילה, במקביל, יש עשרים מוקדנים שעובדים ועונים לטלפון 118?

זיוית פוסלסקי עודי: יש מ-22:00 שלושה עובדים שעונים טלפונית.

עפו אגבאריה: זה כאילו.

אורלי לוי אבקסיס: כמה אנשים במצוקה נפשית התקשרו ל- 118?

אורלי לוי אבקסיס: אם יש נתונים, אני אשמח לשמוע.

זיוית פוסלסקי עודי: לא הגעתי לכאן עם מספרים, אבל אני יכולה להגיד לך שיש הרבה אנשים שמגיעים אלינו במקום לער"ן בגלל שאצלנו זה שיחת חינם ואנחנו מפנים אותם לער"ן.

אורלי לוי אבקסיס: אנחנו נדאג לכך שהחיוג לער"ן יהיה חינם.

אורלי לוי אבקסיס: אני עובדת על זה, אבל אני לא רוצה להבטיח משהו שהוא עדיין לא סגור.

אורלי לוי אבקסיס: הבנתי שכשעונים ב-118 אם אתם מבינים שזו מצוקה נפשית אתם מפנים לער"ן.

אורלי לוי אבקסיס: תודה.

עדית סרגוסטי: מארגון "בזכות".

עדית סרגוסטי: אני רוצה להתייחס בכמה מילים למה הדיון מאוד קשור לרפורמה בבריאות הנפש.

אורלי לוי אבקסיס: כשראיתי שאמרו כאן

אורלי לוי אבקסיס: כמה מסוכנת הרפורמה בבריאות הנפש הבנתי שמישהו כבר יגיב.

אורלי לוי אבקסיס: כמי שעובדת גם עם הארגונים של החולים אני יודעת שהחולים מאוד מעוניינים בזה.

אורלי לוי אבקסיס: ישנן בעיות מסוימות.

אורלי לוי אבקסיס: הארגונים של בריאות הנפש נורא נורא רוצים את הרפורמה הזאת.

אורלי לוי אבקסיס: אין ספק שיש כמה נקודות עליהן צריך לשים את הדגש, יש דברים שצריך לשמור עליהם, יש שירותים מסוימים שהיום קיימים ואוי ואבוי לנו אם הם ייעלמו ביום שהרפורמה תעבור.

אורלי לוי אבקסיס: תפקידנו כחברי הכנסת לדאוג שביום שתעבור הרפורמה, תעבור רפורמה טובה.

אורלי לוי אבקסיס: כעת תסבירו לנו את זה בהקשר לער"ן.

עדית סרגוסטי: אני רוצה להציג את זה משני היבטים.

עדית סרגוסטי: ראשית אני חושבת שהרפורמה נועדה להסדיר את מכלול שירותי בריאות הנפש, כולל להגדיר מה נשאר באחריות המדינה.

עדית סרגוסטי: אני בהחלט רואה שירות כמו זה שניתן היום על ידי ער"ן כשירות שנשאר באחריות המדינה, ההסדרה תעשה דרך הרפורמה.

עדית סרגוסטי: אגב היא מתעכבת 17 שנה ולא 10 – את היית אופטימית.

עדית סרגוסטי: נושא אחר שאני חושבת שהוא מאוד מאוד קריטי ועולה כאן בדיון זו השאלה מה קורה עם אותם פונים לער"ן, מה קורה איתם בשלב הבא.

עדית סרגוסטי: מה היכולת של ער"ן להפנות ולתת שירותים מעבר למענה של עזרה ראשונה שניתנת על ידי ער"ן.

אורלי לוי אבקסיס: בדקנו אם זה 10 או למעלה מ-15 שנה.

אורלי לוי אבקסיס: אנחנו מדברים על כך שמרגע שנחקק 'חוק בריאות ממלכתי' הפרידו את רפואת השיניים ואת בריאות הנפש ומשם התחילו הקטסטרופות.

אורלי לוי אבקסיס: באה הממשלה הזאת ובוועדה הזאת העבירנו את הרפורמה של בריאות השיניים.

אורלי לוי אבקסיס: אני מקווה שתמשיך הלאה עד שכולם יקבלו ולא רק ילדים, עד סוף הקדנציה זה יהיה גיל 14, אחר כך הלאה והלאה עד שנגיע גם לקשישים.

אורלי לוי אבקסיס: זה תכף 12 שנה.

אורלי לוי אבקסיס: עד סוף הקדנציה בריאות השיניים תהיה עד גיל 14.

אורלי לוי אבקסיס: אני מקווה שהכיסוי הלאה ימשיך לכולם.

אורלי לוי אבקסיס: אני גם מקווה להיות חלק מהממשלה כשרפורמת הבריאות תהיה ושתהיה טובה.

עדית סרגוסטי: אנחנו איתכם.

עדית סרגוסטי: בכל אופן היכולת להפנות לקבלת טיפול מעבר למענה הראשוני שער"ן נותנת מאוד תלויה בהיקף השירותים הקיימים וכולנו יודעים שהשירותים היום בחסר מאוד מאוד גדול - - -

אורלי לוי אבקסיס: בעיקר בפריפריה.

עדית סרגוסטי: אם מישהו התמזל מזלו והוא גר במקרה בדרום ירושלים הוא יכול לפנות לתחנה שבה הגברת חנה שטרום כהן עובדת והוא יזכה מן הסתם לקבל טיפול מיטבי.

עדית סרגוסטי: אם הוא גר בפריפריה או אם הוא גר בירושלים המזרחית, שיחכה כמה חודשים במקרה הטוב, כשיש לו למה לחכות.

אורלי לוי אבקסיס: אלא אם יש לו כסף בכיס אז הוא יכול לקבל טיפול ראשוני.

עדית סרגוסטי: בירושלים המזרחית למשל אין כלום היום.

עדית סרגוסטי: אין לאדם אפילו איפה לחכות בתור.

עדית סרגוסטי: אני משערת שזה חלק ממה שמעמיס על השירות שער"ן נותן.

עדית סרגוסטי: ביקשו כאן לדעת את המספרים שמגיעים.

עדית סרגוסטי: רק הבוקר טיפלנו במקרה של אדם שהשתחרר לפני שבוע מאשפוז פסיכיאטרי ממושך בחיפה, לא בפריפריה, בפריפריה המצב קטסטרופאלי, הוא השתחרר, הוא אבא לשני ילדים, בת בגיל שנתיים ובן בגיל ארבע, הוא היה מספר חודשים באשפוז.

עדית סרגוסטי: כשהוא השתחרר מהאשפוז פנה לקבל טיפול ואמרו לו "תבוא בעוד שלושה חודשים".

עדית סרגוסטי: בחיפה ששם יש שירותים וזו דוגמה אחת מהיום הבוקר.

עדית סרגוסטי: כמובן שזה משליך על כל המשפחה.

אורלי לוי אבקסיס: לא סידרו לו תכנית טיפולים לפני ששחררו אותו?

עדית סרגוסטי: סידרו לו.

עדית סרגוסטי: אמרו לו לפנות לפסיכיאטר בקהילה.

אורלי לוי אבקסיס: אני שואלת על הרצף.

אורלי לוי אבקסיס: אתה לא משחרר אם אתה לא יודע שיש מי שיקלוט, שיש מישהו שמכין תכנית, שיש מי שיעשה מעקב ושיש מי שיראה שאין התדרדרות.

עדית סרגוסטי: כשיש איפה לקבל.

אורלי לוי אבקסיס: ויש לו ילדים קטנים בבית שחלילה וחס - - -

עדית סרגוסטי: כל המשפחה מפורקת מזה מספר חודשים.

אורלי לוי אבקסיס: תודה רבה.

אורלי לוי אבקסיס: המשרד לביטחון פנים, גם אתם נעזרים בער"ן.

סרגיו אביגדור: אני ראש מערך בריאות הנפש במשטרת ישראל.

סרגיו אביגדור: ראיתי בחומר שעיקר הקשר שיש בין משטרת ישראל לער"ן זה באמצעות היחידה למשא ומתן, זה לא באחריותי , אני מוכרח להודות.

אורלי לוי אבקסיס: מי זאת היחידה למשא ומתן?

סרגיו אביגדור: היחידה למשא ומתן היא זו כשמתקבלת קריאה כשמישהו באיזה מקום מנסה לפגוע בעצמו.

סרגיו אביגדור: מתקבלת קריאה והיחידה למשא ומתן עושה את כל הדרכים, בדרך המקצועית וגם באמצעות אמצעים אחרים, כדי לאתר את מיקום המתאבד הפוטנציאלי, כדי להגיע אליו כמה שיותר מהר ולמנוע את המעשה ואחר כך לחבר אותו - - -

אורלי לוי אבקסיס: תפקידך במערכת בריאות הנפש בתוך השירות?

סרגיו אביגדור: התפקיד שלי הוא רק לשוטרים, השירות שאני נותן הוא רק לשוטרים.

סרגיו אביגדור: יש לנו כמובן את כל המערכות דמוי ער"ן שקשורות לשירות - - -

אורלי לוי אבקסיס: אני מקווה שאצלכם כן יודעים מה המספר, למי לפנות ושאתם מנגישים - - -

סרגיו אביגדור: 24 שעות ביממה 7 ימים בשבוע.

אורלי לוי אבקסיס: השוטרים חלילה וחס אם יש להם אירוע, הם יודעים?

סרגיו אביגדור: השוטרים יודעים ואנחנו כמובן עסוקים - - -

אורלי לוי אבקסיס: הם משתמשים בשירות?

סרגיו אביגדור: כמובן.

סרגיו אביגדור: בהחלט.

סרגיו אביגדור: זה שירות יחסית חדש במשטרת ישראל.

סרגיו אביגדור: המערך הוקם בתחילתו בשנות האלפיים המוקדמות.

סרגיו אביגדור: זה מערך שמתכונתו הנוכחית משופרת קצת יותר היום, זה שירות שקיים בערך 10 שנים.

סרגיו אביגדור: הפריסה היא של אנשי מקצוע בכל המחוזות ובאגפים - - -

אורלי לוי אבקסיס: אתה יכול לומר לי באיזה סכום הוא מתוקצב במשרד לביטחון פנים?

סרגיו אביגדור: במשרד לביטחון פנים אני לא יודע, אני איש קבע במשטרה.

אורלי לוי אבקסיס: אתה לא יודע להגיד באיזה סכום מתוקצב השירות הזה?

אורלי לוי אבקסיס: כמה זה עולה לכם להפעיל אותו?

סרגיו אביגדור: השירות הזה הוא רק לשוטרים.

אורלי לוי אבקסיס: אני יודעת שהוא רק לשוטרים.

אורלי לוי אבקסיס: כמה זה עולה בתוך התקציב?

אורלי לוי אבקסיס: אני שואלת שאלה שיש לי מחשבה מאחוריה, כשאני שואלת כמה עולה למשטרה להחזיק את השירות בתוך המשטרה שנותן שירות ל- 28 אלף שוטרים.

אורלי לוי אבקסיס: כמה פניות יש לכם בשנה?

סרגיו אביגדור: אני יכול למסור נתון לשנת 2011 – כמה אלפים.

סרגיו אביגדור: יש לנו בערך 8,000-9,000 בשנה של מגעים טיפוליים כאלה ואחרים.

עפו אגבאריה: מתוך 28 אלף שוטרים.

אורלי לוי אבקסיס: חברים.

אורלי לוי אבקסיס: אנחנו לא באים לתקוף, טוב שהם נותנים שירות, טוב שיש להם למי לפנות וטוב שיש להם מי שמקשיב בצד האחר.

עפו אגבאריה: 8,000 פניות מתוך 28 אלף.

עפו אגבאריה: מה קורה?

סרגיו אביגדור: סליחה, ברשותכם, לא אמרתי פונים.

סרגיו אביגדור: אמרתי מפגשים טיפוליים.

עפו אגבאריה: זה עוד יותר גרוע.

עפו אגבאריה: מפגשים טיפוליים?

אורלי לוי אבקסיס: חבר הכנסת עפו אגבאריה, אנחנו צריכים לברך על כך שהמשרד לביטחון פנים נותן את השירות הזה.

אורלי לוי אבקסיס: אנחנו גם צריכים לברך על כך שהשוטרים פונים לקבל את השירות הזה.

אורלי לוי אבקסיס: אני מבינה לאן אתה רוצה לקחת את זה, אני להפך, אני רוצה - - -

עפו אגבאריה: אני לא רוצה לקחת את זה לשום מקום.

עפו אגבאריה: מה שנשאר בתוך המשטרה, איתו אין לי בעיה, אני מתכוון למשא ומתן.

אורלי לוי אבקסיס: אני מנסה לדעת.

סרגיו אביגדור: לגבי היחידה למשא ומתן אין לי מושג, הנציג לא כאן.

קריאה: הוא לא מדבר על עזרה ראשונה.

אורלי לוי אבקסיס: זאת לא עזרה ראשונה?

עפו אגבאריה: לא.

אורלי לוי אבקסיס: אולי יש שם עזרה ראשונה?

עפו אגבאריה: לא.

עפו אגבאריה: אם זה כמה מפגשים זה כבר טיפול.

סרגיו אביגדור: אני חילקתי את התשובה לשניים.

סרגיו אביגדור: אמרתי שאני לא נציג של היחידה למשא ומתן, זו יחידה נפרדת שעוסקת בתחום מקצועי אחר.

סרגיו אביגדור: אני גאה להיות נציג של מערך בריאות הנפש של משטרת ישראל שהשכילה לתת מענה מקצועי לשוטריה שעושים עבודת קודש.

סרגיו אביגדור: זה הכול.

אורלי לוי אבקסיס: קודם כל אנחנו מברכים מאוד על השירות הזה.

סרגיו אביגדור: ככל שיפנו יותר כך יותר טוב.

אורלי לוי אבקסיס: אנחנו מברכים שלשוטרים בישראל אין חסם לגשת להגיד שקשה להם ורוצים לקבל טיפול, כדי לא להידרדר עד כדי לעשות אירוע שיצטרכו לשלם עבורו.

אורלי לוי אבקסיס: תאמין לי שאם הם יהיו רגועים יהיה טוב לכולם.

סרגיו אביגדור: גם לשוטרים יש ילדים.

עפו אגבאריה: לא לזה אני מתכוון.

עפו אגבאריה: זה דווקא בסדר.

אורלי לוי אבקסיס: כמה כסף זה עולה למשרד לביטחון פנים להפעיל אותך?

סרגיו אביגדור: את זה אני ממש לא יודע להגיד.

סרגיו אביגדור: אני יודע כמה אני מרוויח בחודש, אני לא יודע כמה זה עולה למשרד לביטחון פנים.

סרגיו אביגדור: ברשותך חברת הכנסת אורלי לוי אבקסיס, יש לי עוד כמה דברים חשובים להגיד, אם שאלת את השאלה לגבי העלויות.

סרגיו אביגדור: אנחנו מפעילים בנוסף לשירות המקצועי שלנו, אנחנו בהחלט משתדלים מאוד מאוד להנגיש ולהפעיל אותו באופן זמין לכל השוטרים, הוא שירות שמקיף גם שירות פרטני לשוטר ומערך תמיכה, גם לשוטר וגם למשפחתו.

סרגיו אביגדור: לזה יש כן תקצוב ואני יכול לומר לך, הסל התקציבי מצומצם מאוד ואני אשמח מאוד שהמשרד יגדיל לנו אותו.

אורלי לוי אבקסיס: אתה ממש מדויק עד לאגורה האחרונה.

סרגיו אביגדור: היום השירות של מיקור חוץ לטיפול, הכוונה שירות לשוטר ולמשפחתו, עומד על כ- 300 אלף שקל בשנה.

סרגיו אביגדור: יש לנו תקציב צנוע בנושא של סדנאות לפיתוח חוסן בסכום של כ- 150 אלף שקל בשנה.

אורלי לוי אבקסיס: הגענו כמעט לחצי מיליון, וזה רק לנגזרת של השירות.

סרגיו אביגדור: בנוסף לשירות שלנו.

אורלי לוי אבקסיס: בנוסף לכם, אולי אתם המרכז ואולי השירות היותר יקר.

אורלי לוי אבקסיס: תודה.

אורלי לוי אבקסיס: נציג האוצר נמצא כאן?

עפו אגבאריה: בעניין המשטרה להפך, אני מברך על כך, אבל זה לא הנושא שלשמו התכנסנו היום.

עפו אגבאריה: אנחנו רוצים לשמוע אם יש בצד השני מישהו שמקשיב, טוב שיש את היחידה למשא ומתן כי זה בעצם הזמן הקריטי להציל את האנשים האלה.

עפו אגבאריה: על זה אני הגבתי.

אורלי לוי אבקסיס: הבנתי, אני לרגע חשבתי - - -

עפו אגבאריה: לא.

עפו אגבאריה: בתוך המשטרה זה בסדר ואין לי בעיה עם זה, שימשיכו לטפל וזה טוב מאוד.

אורלי לוי אבקסיס: הוא אמר שאין כאן נציג של היחידה למשא ומתן.

עפו אגבאריה: זה בסדר ושהשוטרים יעשו טוב לאנשים, זה בסדר, אבל העניין של הטיפול ברגע הקריטי ביחידה הזאת, שאתה מדבר עליה, שלצערי אין לנו נתונים עליה, זה באמת מצב כמו שאתה מגיע לאדם עם התקף לב בתוך חמש הדקות הראשונות שזה הזמן הקריטי להצלתו.

אורלי לוי אבקסיס: או שמתקשרת אמא למשטרה, 'תשמע, הבן שלי נסגר בחדר והוא מאיים להתאבד', אתם מפנים לער"ן?

אורלי לוי אבקסיס: אתם עושים תוך כדי שיחה קישור?

סרגיו אביגדור: זה לא יגיע אלינו.

אורלי לוי אבקסיס: טוב, אין לי את מי לשאול בנושא הזה.

סרגיו אביגדור: אני מצטער, זה לא התחום שלי.

אורלי לוי אבקסיס: משרד האוצר.

אורלי לוי אבקסיס: נשאל אותך.

עפו אגבאריה: מישהו שרוצה לקפוץ מהקומה ה-11, מי מוריד אותו?

עפו אגבאריה: זה המשטרה.

עפו אגבאריה: לזה אני מתכוון.

אורלי לוי אבקסיס: הבנתי ולכן אני מסכימה איתך לחלוטין.

אורלי לוי אבקסיס: חשבתי שאנחנו באים בטענות על זה שיש בעיות---

אורלי לוי אבקסיס: אתה מבין, לפעמים יש קצר בתקשורת, אבל לפחות היה מעניין.

אורלי לוי אבקסיס: תציג את עצמך.

רועי כפיר: רועי כפיר, מאגף התקציבים של משרד האוצר.

אורלי לוי אבקסיס: יש לי שאלה, למה יש קושי להעביר במיוחד כשמשרדים נעזרים בשירות הזה, גם מפנים, גם הוא פותר להם בעיות ובאיזה אופן גם חוסך למשרד החינוך כוח אדם או שירות שהיום הוא אינו מסוגל לתת כי אין לו יועצות חינוכיות, המשרד לקליטת עלייה אמר לנו כמה הם נעזרים בשירות הזה, עם , בכלל אנחנו יודעים שיש כן שיתוף פעולה כזה או אחר, ומשרד הרווחה עם מוקד 118 זה בכלל היה חזק, כשבסוף כשעונים הם מעבירים לער"ן, אבל כשזה נוגע לתקציבים.

אורלי לוי אבקסיס: ..

אורלי לוי אבקסיס: אנחנו כחברה נהנים מהשירות הזה, שירות שהמדינה לא מספקת אותו, שאולי קיים משהו במשרדים מסוימים, אבל הוא מאוד מינורי, מאוד קטן, לא מגיע לכלל הציבור, הציבור לא יודע עליו.

אורלי לוי אבקסיס: יש לנו כאן שירות ואני חושבת שכשאתה מדבר עם ילדים או מבוגרים ואתה אומר ער"ן הם מבינים פחות או יותר על מה אתה מדבר.

אורלי לוי אבקסיס: גם צה"ל משתמש בהם, יש קו מיוחד לצה"ל, יש לבני נוער.

אורלי לוי אבקסיס: הם עושים משהו שאנחנו היינו צריכים לתת, אם אנחנו היינו צריכים לעשות אותו זה היה בטח עולה הרבה יותר, להם יש את היכולת לגייס תקציבים נוספים, כלומר אקסטרות ממקום אחר, וכשזה מגיע לתמיכה יש בעיה.

אורלי לוי אבקסיס: אנחנו נצטרך למצוא לזה תחליף והתחליף יעלה הרבה יותר יקר מהתמיכה כעת, השאלה איך אנחנו יכולים להסדיר את העניין הזה.

אורלי לוי אבקסיס: תאיר את עינינו איפה הבעיה ומה אפשר לעשות ומה הוועדה הזאת יכולה לקבל כדי לפתור את הבעיה.

רועי כפיר: ברשותך אני לא אוכל להתייחס לכל המשרדים כי מה שאני מכיר זה את , וגם כאן קיבלנו יחסית באיחור את החומר.

רועי כפיר: בזמן הקצר לפני הדיון ניסיתי לקבל תמונה מה באמת - - -

וילמה מאור: זה דבר חדש.

וילמה מאור: האוצר מבקש מהוועדה להעביר לו חומר על הישיבה והוא לא עושה את שיעורי הבית שלו.

אורלי לוי אבקסיס: יש לכם רפרנט שעוסק בנושאים האלה?

רועי כפיר: יש לנו יחידה.

עפו אגבאריה: טוב שחיים כץ לא פה.

עפו אגבאריה: טוב בשבילך, כי היא עדינה בנושאים האלה.

אורלי לוי אבקסיס: אתה חדש בתחום הזה?

רועי כפיר: לא חדש.

רועי כפיר: אנחנו בהחלט בהרבה מקרים רוצים לדעת מה להשיב.

רועי כפיר: בסופו של דבר הוא משרד מאוד גדול ולא כל - - -

אורלי לוי אבקסיס: מנהלת הוועדה אומרת כאן משהו שבאמת אי אפשר לעבור עליו על סדר היום.

אורלי לוי אבקסיס: מה, הוועדה צריכה ללמד אותך מה צריך להשיב?

אורלי לוי אבקסיס: איפה הבעייתיות?

אורלי לוי אבקסיס: הרי אתם מקבלים את הפניות ואתם יודעים על מה מדובר.

אורלי לוי אבקסיס: אתם אמורים לעשות שיעורי בית לפי החומרים שנמצאים אצלכם, אלא אם אתה לא מכיר את הנושא הזה, זה חמור בפני עצמו.

רועי כפיר: לא.

רועי כפיר: זו לא דרך העבודה שלנו.

אורלי לוי אבקסיס: אולי לא אותך היו צריכים לשלוח לפה.

רועי כפיר: לא זאת דרך העבודה שלנו מול משרד הבריאות.

רועי כפיר: אנחנו לא עושים ניהול זעיר של תקציב , אנחנו מסכמים עם המשרד את מסגרת התקציב שלו, לאן הולך התקציב, המשרד בא לדיון על התקציב ובמקרה הזה אנחנו מדברים על אמצע שנת 2010 שהיה לשנתיים, המשרד אומר מה הם סדרי העדיפויות, מה הם הדברים הבוערים ביותר עבורם הוא רוצה את הכסף.

רועי כפיר: בין השאר הוא מקצה חלק מהכסף למבחני תמיכה שהולכים לגופים חוץ ממשלתיים כמו ער"ן.

רועי כפיר: אנחנו לא מסוגלים וגם לא מעוניינים להיכנס לשיקולים של - - -

אורלי לוי אבקסיס: מה זאת אומרת, כל המשרדים כאן אמרו שהם נעזרים בהם.

רועי כפיר: אני בטוח שזה נכון גם לגבי משרדים אחרים.

רועי כפיר: ל יש שבתוך המסגרת איזה תקציב כמו שאמרתי לתמיכה בגופים חוץ ממשלתיים שנותנים כל מיני שירותים, כמו שירות ער"ן שניתן עלי ידי מתנדבים.

רועי כפיר: כמו שאמרת, אם ייתנו אותו במדינה, סביר להניח שהוא יהיה פחות טוב ויותר יקר.

רועי כפיר: אם סבור כרגע, יכול להיות שכרגע זה המצב, שהוא לא העריך נכון את סדרי העדיפויות שלו ושצריך בתחום הזה לחזק, אז זה בהחלט זה דבר שניתן לעשות במסגרת שינוי סדרי העדיפויות.

אורלי לוי אבקסיס: אני אגיד לך משהו שאליו אנחנו חותרים וזה יהיה חלק ממסקנות הוועדה הזאת - לבדוק את האופציה, אנחנו נקרא לכם לראות בשירותים שמעניקה ער"ן שירות שהמדינה הייתה צריכה לתת אותו ולכן אתם תצטרכו למצוא את הנתיב איך להגדיר סעיף תקציבי במשרד כדי שהמשרדים האחרים, לפחות מי שמשתמש בשירותים האלה, יוכלו גם להעביר לשם כספים.

אורלי לוי אבקסיס: כשאנחנו אומרים משרדים נוספים, אנחנו מדברים על חינוך, בריאות, ביטחון, רווחה ועל המשרד לקליטת עלייה.

רועי כפיר: בכל מקרה כל עוד ער"ן היא גוף לא ממשלתי יש לזה לא מעט יתרונות, אנחנו מסכימים, לדעתי.

רועי כפיר: מבחינת החוק הדרך שלנו להעביר להם תקציבים גם ברגע שמחליטים לשנות את התקציבים שעומדים לטובת המטרה הזאת, זה במסגרת מבחני תמיכה.

רועי כפיר: אין לי אפשרות - - -

אורלי לוי אבקסיס: אין לך אפשרות לסעיף תקציבי, לשירותים אתה כן יכול לעשות?

עפו אגבאריה: לא, אבל גם לשירות שנותן אנחנו לא רואים שיש תקצוב מיוחד, גם הם מבקשים את העזרה הזאת.

רועי כפיר: ביררתי הבוקר והשיבו שבשנת 2011 במבחני תמיכות של ער"ן קיבלה 400,000 שקל בערך ועוד סכום דומה ממשרד הרווחה.

רועי כפיר: אני לא יודע מה היה במשרדים אחרים, כי לא ידעתי שצריך לבדוק כל כך הרבה משרדים.

דוד קורן: משרד הרווחה זה לא תמיכה.

דוד קורן: בוא לא נבלבל את זה.

אורלי לוי אבקסיס: הוא קונה שירות.

דוד קורן: לא.

דוד קורן: לא, זו קרן מיוחדת לתמיכה בעמותות שלא תיסגרנה.

דוד קורן: זאת לא תמיכה של המדינה בשירות.

רועי כפיר: אתה לא מקבל את זה בסופו של דבר.

דוד קורן: אני מקבל את זה ככסף, אבל בואו לא נסתתר.

דוד קורן: יש כאן שאלה של אחריות המדינה.

דוד קורן: האחריות המדינה היא ל- 400,000 שקל, נקודה.

דוד קורן: היתר זו לא אחריות המדינה, זו פשוט אמירה - - -

אורלי לוי אבקסיס: רגע, רגע, אתה אומר שעשו לכם סוג של צדקה כדי שלא תסגרו?

דוד קורן: כן.

דוד קורן: בדיוק.

דוד קורן: זאת הקרן להחייאה, זה לא כחלק מהאחריות.

דוד קורן: בואו לא נערבב את זה.

דוד קורן: זה נכון, זה כסף וזה טוב שזה הגיע, אבל זו לא אחריות המדינה.

דוד קורן: הדיון כאן הוא על אחריות המדינה.

אורלי לוי אבקסיס: ואם עדיין תהיו במצוקה בשנה הבאה, אתם תוכלו לפנות שוב לאותה קרן?

אורלי לוי אבקסיס: או שזה חד-פעמי?

דוד קורן: לא יודע.

דוד קורן: יש דיון בוועדת הכספים בשעה 14:00, על החייאה של הקרן הזאת.

שרה כהן: אני חייבת להגיד על זה משפט.

שרה כהן: אני נציגת המשרד לקליטת העלייה בקרן.

שרה כהן: זו קרן סיוע ממשלתית שנקבעה בשלב הראשון למשך שנתיים.

שרה כהן: בשנת 2009 ער"ן קיבלה דרך הקרן 605,940 ובשנת 2010 – 298,140 שקל – סה"כ כ- 900,000 שקל, כשהקרן מיועדת לסייע לעמותות שהכנסותיהם נפגעו באחוז מסוים במהלך השנים הללו מהמשבר הכלכלי.

אורלי לוי אבקסיס: אנחנו לא צריכים להגיע לזה שאנחנו צריכים לעשות החייאות והחייאות חוזרות, מכות חשמל ודברים אחרים.

אורלי לוי אבקסיס: השאלה איך שירות שהוא כה חיוני ושכל המשרדים נעזרים בו ימשיך להתקיים ויתרחב, לעשות משהו שיש לו אופק.

אורלי לוי אבקסיס: שנדע שאנחנו משמרים את המפעל הזה כמשהו שמספק שירותים.

אורלי לוי אבקסיס: אתה אומר שעמותות לא יכולות להיות סעיף תקציבי, הבנתי את זה.

אורלי לוי אבקסיס: אתה אומר שזה הכלל ואין אפשרות לעקוף אותו.

רועי כפיר: זה עניין פורמאלי.

רועי כפיר: תמיכות יכולות, כמו למשל בקופות חולים, במאות מיליונים.

אורלי לוי אבקסיס: מה צריך לעשות כדי לייעד שיהיו כספים ייעודיים לשירות הזה?

אורלי לוי אבקסיס: אני מנסה ללמוד ממך.

דוד קורן: הוא לא יכול לפי החוק.

רועי כפיר: במה שנוגע להיבט של השירות כשירות בריאות זה עניין ש הוא הריבון להחליט במסגרת סדרי העדיפויות שלו.

רועי כפיר: בשנת 2011-12 הוא הקצה לא מעט תוספות לכל מיני שירותים שהוא ראה כחיוניים ודחופים, באותה מידה הוא יכול היה להקצות ועדיין יכול להקצות - - -

אורלי לוי אבקסיס: אני אגיד לך מה הבעיה בתמיכות בעמותות, כל הזמן אתה צריך לבוא לבקש מחדש, להציג ספרים, לקחת רואי חשבון, לשלם להם הרבה כסף שיתחילו רישום, זה תהליך שמעכב כל הזמן ואתה גם לא יודע למה לצפות, כמה תקבל ואם בכלל, איך אתה מתארגן לשנה שלאחר מכן, מה אתה עושה עם המתנדבים, מה אתה עושה עם קווי הטלפון, מי משלם ואם יהיה לך בכלל עם מה לשלם.

אורלי לוי אבקסיס: אתה גם לא יכול לראות איך אתה מתפתח ומרחיב את השירות.

אורלי לוי אבקסיס: אנחנו מדברים כאן על משהו שהוא שליחות.

אורלי לוי אבקסיס: יותר מזה, שירות שאם המדינה הייתה נותנת אותו הייתי אומרת ניחא, הייתה נותנת אותו בהיקף גדול ולא מוקד 118 שעל הדרך נותן לך מידע אם קיבלת מזונות השבוע, שירות שגם ישתרש בקרב הציבור, יש לו גם את הניסיון, את האנשים והוא יודע לבצע הכשרות מקצועות, איך אנחנו דואגים לשמר את השירות הזה חי.

אורלי לוי אבקסיס: מהי האופציה שלנו?

אורלי לוי אבקסיס: אולי תגיד לי שצריך לעשות שינוי חקיקה, נחשוב גם על זה, אבל בינתיים צריך פתרון ביניים.

אורלי לוי אבקסיס: אני אשמח שתאיר את עיניי ולא ממקום רע אלא ממקום טוב.

אורלי לוי אבקסיס: אחר כך כדי לעשות את השירות הזה בתוך המדינה – אנחנו יודעים שזה יעלה הרבה יותר יקר, ואתם לא תאפשרו תקנים ולא הכשרות.

אורלי לוי אבקסיס: הם פותרים לכם את כאב הראש הזה.

רועי כפיר: שוב, אני אומר שהדבר הזה הוא בידיו של לבוא איתנו לדיון תקציבי.

רועי כפיר: זה עדיין לא קרה.

אורלי לוי אבקסיס: דיון תקציבי על השירות כשירות?

רועי כפיר: דיון תקציבי על מבחני התמיכות.

אורלי לוי אבקסיס: מה שאומר שאם הם מקבלים השנה אז בשנה הבאה לא.

אורלי לוי אבקסיס: השאלה היא איך אנחנו כן יכולים לדעת שיש רצף שישמר את השירות הזה?

רועי כפיר: אני אומר שאנחנו לא מתכוונים לבוא עכשיו ל ולהגיד לו השתכנענו שסדרי העדיפויות שלך לא היו נכונים, בוא נשנה.

רועי כפיר: לא.

רועי כפיר: הדבר עובד הפוך.

רועי כפיר: בא אלינו לדיון תקציבי, הדיון הזה הוא דיון מקצועי, כלומר אנחנו בודקים שאכן יש הצדקה ואז - - -

אורלי לוי אבקסיס: יש ל עם משרדים אחרים הסדרים על שיפוי לשירותים אחרים שהוא נותן להם?

רועי כפיר: יש הרבה מאוד השתתפויות של משרדים אחד בשני.

אורלי לוי אבקסיס: תחת איזו קורת גג?

רועי כפיר: חלק מהממשקים הם בין ומשרד הרווחה, למשל.

רועי כפיר: בהרבה מקרים יש החלטות ממשלה שקובעות חלוקה מימונית, כמה ישתתף כל משרד, הדבר הזה נעשה טכנית או בדרך של השתתפות בתקציב של משרד אחד במשרד השני, או בדרך של הסטת תקציב שהיה במשרד אחד לתקציב של משרד אחר.

רועי כפיר: אין כאן תורה גדולה.

אורלי לוי אבקסיס: תודה.

אהוד זמורה: אני רופא ילדים פגים מבית החולים סורוקה, באר שבע.

אהוד זמורה: אני רוצה לעשות אתנחתא של שתי דקות בדיון על הלחם והמרגרינה של ער"ן ולהאיר עוד פן אחד ממה שקורה בער"ן.

אהוד זמורה: מאחר והואלת להקדיש ישיבה שלמה לער"ן - - -

אורלי לוי אבקסיס: עשינו את זה גם עם הפגים, ולא ישיבה אחת.

אהוד זמורה: אני מודה לך.

אהוד זמורה: אני רוצה שהקהל יידע גם על דברים אחרים שהם מעבר לשירות המיידי הניתן 24 שעות ביממה כל ימות השנה כולל יום כיפור.

אהוד זמורה: לער"ן יש עוד דברים הקשורים לשאר נפש של לער"ן שלא שמענו עליהם ואני רוצה שהקהל יידע על זה.

אהוד זמורה: למשל לער"ן חשוב מאוד לקדם את החינוך של עובדים סוציאליים, עובדים שקשורים למתח ומצבי חירום.

אהוד זמורה: ער"ן פתחה במכללת תל חי שירות שמתבטא בהבאת הקורס של ער"ן לתלמידים שנמצאים שם.

אהוד זמורה: גם תל חי נמצאת באזור מתח כתוצאה מהגבול עם לבנון, עכשיו זה ייכנס גם למכללת ספיר שהיא בעוטף עזה.

אהוד זמורה: קורס בו תלמידים העוסקים בנושא של שירותי הרווחה מקבלים את הקורס שמקבלים מתנדבי ער"ן והם יקבלו אותו כחלק מתכנית הלימודים והם עוסקים בעבודה השוטפת של ער"ן במסגרת התורניות של ער"ן.

אהוד זמורה: אני כרופא חשבתי שגם רופאים לא יודעים להאזין לבני אדם כמו שצריך.

אהוד זמורה: אנחנו הולכים להציע את זה עכשיו כחלק מתכנית הלימודים של בית ספר לרפואה בבאר שבע.

אהוד זמורה: תכנית שתלמידי הרפואה יקבלו את ההכשרה שמקבלים המתנדבים של ער"ן ושגם הם ישתתפו בתורנויות של ער"ן.

אהוד זמורה: אני בטוח מניסיון אישי כרופאה מתנדב בער"ן שהם יידעו בעקבות זאת להאזין טוב יותר לבני אדם, לדעת מה הם שומעים ולא להיות טכנוקרטים שמסתכלים על המחשב ונותנים את התרופות.

אהוד זמורה: אני מאוד מקווה שגם בזה ער"ן יתרום לתיקון עולם.

אהוד זמורה: זה מעבר לדיונים מאיפה כסף ולמה כסף.

אהוד זמורה: תודה רבה.

אורלי לוי אבקסיס: תודה רבה לך שהארת את עינינו והוספת פן נוסף שלא ידענו עליו קודם.

אורלי לוי אבקסיס: בהחלט זה נכון לעובדי רווחה, זה נכון לרופאים, זה נכון לכולם, צריך לדעת גם להאזין וגם לדעת להבין את הניואנסים הקטנים ואיך להתייחס אליהם ומתי זה חירום אמיתי ומתי אלה מצבים פחות קשים.

אורלי לוי אבקסיס: בבקשה, הדובר האחרון.

דוד קורן: אני אומר משפט אחד ויפעת סולל תשלים אותי.

דוד קורן: הדיון אליו הגענו הוא בעצם דיון בו באנו לספר שאנחנו בסיטואציה של חירום.

דוד קורן: הרפלקס המותנה של המדינה זה לספר שהקימו את השירות הזה -שח"ף - ששמענו עליו בפעם הראשונה, הקמנו את מוקד 118 שכבודו במקומו מונח.

דוד קורן: זה רפלקס שאינו מתאים לדיון הזה.

דוד קורן: אין לי שום דבר נגד השירות הזה, להפך אני בעד, אבל הוא לא במקום והוא לא תחליף - - -

אורלי לוי אבקסיס: אני חושבת שהבהרתי את זה פה.

דוד קורן: כן, אני רוצה להגיד יותר מזה.

דוד קורן: גם בסקנדינביה, שזו מדינת רווחה שיש לנו מה ללמוד ממנה, השירות של ער"ן קיים במתכונת הזאת כי המדינה לעולם לא תחליף - - -

אורלי לוי אבקסיס: המדינה מתקצבת את השירות שם?

דוד קורן: כן.

אורלי לוי אבקסיס: איך?

דוד קורן: כ- 50% מהתקציב.

אורלי לוי אבקסיס: כספי תמיכה?

דוד קורן: לא.

דוד קורן: את השם בשוודית אני לא יודע, אבל לשאול את השאלה את הבחור ממשרד האוצר, הוא יכול לענות בשפה אחרת, זו השפה היחידה שהוא מבין.

דוד קורן: לכן אנחנו באים אליך למצוא את הדרך החוקית או הפתרון האחר – הוא לא יכול לדבר אחרת, זאת השפה שהוא מבין.

אורלי לוי אבקסיס: אני אגיד לך, מאחר שמדובר בעמותה אתה לא יכול להכניס את זה בסעיף תקציבי, לכן שאלתי אם ישנן אילו התנהלויות נוספות אחרות שאנחנו מכירים מתחומים אחרים אותן נוכל לאמץ.

אורלי לוי אבקסיס: אני לא סתם שואלת שאלות.

אורלי לוי אבקסיס: אם אנחנו נבוא ונקרא לשים סעיף תקציבי לאיזו עמותה, אנחנו נצא כבדיחה ולא רק אתם אלא גם אני, כמי שלא מבינים מה המטרייה שבה עוסקים.

אורלי לוי אבקסיס: כאשר אנחנו מדברים על עמותה, מחר- מחרתיים כל עמותה תרצה להיות בבסיס תקציבי כזה או אחר.

אורלי לוי אבקסיס: אין בידינו את הכלים.

אורלי לוי אבקסיס: לכן אני שאלתי, חבל שהוא יצא ואני מקווה שהוא עוד יחזור, אם ישנן התנהלויות נוספות מול גופים אחרים, למשל עמותות שונות.

אורלי לוי אבקסיס: שאלתי גם אם אפשר להגדיר את השירות כקנייה של שירות.

אורלי לוי אבקסיס: אם לכם יש רעיון מסוים נשמח לשמוע.

אורלי לוי אבקסיס: לשם כך התכנסנו כאן.

דוד קורן: כן.

דוד קורן: עו"ד יפעת סולל.

יפעת סולל: הפתרון לטווח ארוך, הפתרון היחיד לטווח הארוך, הוא שמדינת ישראל תגדיר את הנושא של סיוע נפשי בטלפון ובאינטרנט כשירות שהמדינה מספקת אותו.

יפעת סולל: מאחר שכולנו מכירים את תפיסת העולם של מדינת ישראל ב-30 השנים האחרונות, אף אחד לא יעלה על דעתו שהמדינה תספק אותו באופן ישיר מאחר ומדינת ישראל הפסיקה מזמן לספק שירותים באופן ישיר.

יפעת סולל: לכן ההגדרה צריכה להיות קודם כל של שני שלבים.

יפעת סולל: הדבר הראשון, אנחנו חוזרים כאן לפתחה של הוועדה המכובדת הזאת, להגדיר את הנושא של לסיוע נפשי בטלפון כשירות חיוני שמדינת ישראל מספקת אותו.

יפעת סולל: איך היא מספקת אותו?

יפעת סולל: ממילא אחר כך ייקבעו הקריטריונים והם ייקבעו באופן שצריך להיות תואם את הדרכים היעילות להספקת השירות.

יפעת סולל: אני בטוחה שאם יכתבו את זה באופן שיעלה בקנה אחד עם הסבירות, ההיגיון והידע הנצבר, וגם נדאג שהוועדה היא זאת שתאשר את הקריטריונים, הרי שבסופו של דבר מי שיפעיל את השירות זו עמותת ער"ן.

יפעת סולל: אנחנו נזקקים כאן לתיקון חקיקה גם אם הועלתה כאן הרפורמה בבריאות הנפש.

יפעת סולל: התיקון הזה צריך להיעשות במסגרת הרפורמה או בלי מסגרת הרפורמה.

יפעת סולל: אפשר לחשוב על מצב שבו השירות הזה הוא כחלק מהשירותים שלא קיימים היום במסגרת המדינה.

חנה שטרום כהן: לא לגמרי, כי בתחנות יש מענה טלפוני ומענה אינטרנט.

יפעת סולל: השירות לא מוסדר כשירות, אני לא אומרת שהוא לא קיים בשום מקום, הוא לא מוסדר.

אורלי לוי אבקסיס: לכן זה מה ששאלתי אותו, אם שמת לב, זה היה לגבי הגדרת השירות ולא הגדרת מי נותן השירות.

יפעת סולל: אבל את הזכות הזאת צריך להגדיר כזכות של כל תושב במדינת ישראל לקבל שירות לעזרה נפשית בטלפון.

יפעת סולל: זה מה שצריך להיות מוגדר, וצריך לעשות את זה בחקיקה.

יפעת סולל: לגבי איך לעשות את זה בחקיקה - - -

אורלי לוי אבקסיס: אני הולכת איתך יותר רחוק.

אורלי לוי אבקסיס: אני אקבל את הדברים שלך כסיכום הוועדה הזאת.

אורלי לוי אבקסיס: הוועדה קוראת למשרדים ולממשלה להגדיר את נושא של סיוע נפשי בטלפון כשירות שהמדינה צריכה לספק לאזרחיה, בעיקר במצבי משבר, 24 שעות ביממה לפי הקריטריונים שיקבעו על ידה.

אורלי לוי אבקסיס: אנחנו קוראים לעמותת ער"ן - - -

קריאה: למה רק טלפון?

עפו אגבאריה: מה עם השפות?

אורלי לוי אבקסיס: כי השאר כבר מעוגן, אנחנו מנסים - - -

קריאה: ממש לא.

אורלי לוי אבקסיס: אנחנו קוראים לכל מי שהיה כאן בוועדה היום לפנות לוועדה עם הצעות אופרטיביות, הן לתיקוני חקיקה והן לרעיונות כיצד ניתן להסדיר את הנושאים הללו על מנת לתת את השירות הנכון לאזרחים ברגעי משבר.

יפעת סולל: ומה בתקופת הביניים?

אורלי לוי אבקסיס: בתקופת הביניים המטרה, ובאמת בתקווה גדולה, שכשהרפורמה בבריאות הנפש תגיע לשולחן הוועדה היא תיתן מענה.

אורלי לוי אבקסיס: זה הגיע לוועדה, אבל לא כפי שאנחנו רוצים, כשנגיע לדיונים שמתמקדים.

אורלי לוי אבקסיס: ..

יפעת סולל: צריך להסדיר את זה, כמו שאת אמרת.

אורלי לוי אבקסיס: שתיתן מענה ראוי בתוך החקיקה הראשית הזאת גם לעניינים הללו.

אורלי לוי אבקסיס: עד אז אנחנו נצטרך לראות איך אנחנו הופכים להיות מאוד יצירתיים ונותנים פתרונות ביניים לתקופה הנוכחית, לתקופה שבה יהיה מענה.

אורלי לוי אבקסיס: אנחנו קוראים ל לראות איך הוא בתוך הרפורמה לבריאות הנפש מעגן את כל השירות הנפשי שניתן לפעמים גם בשירותים רחוקים, זה יכול להיות אינטרנט, טלפון ואמצעים אחרים, שעליהם אנחנו מברכים.

אורלי לוי אבקסיס: אנחנו סוגרים פה את הדיון ואני מקווה שבהמשך יהיו לנו גם בשורות טובות.

אורלי לוי אבקסיס: אנחנו מחכים כעת לכם.